title: Byla T-483/12: 2012 m. lapkričio 5 d. pareikštas ieškinys byloje Nestlé Unternehmungen Deutschland prieš VRDT — Lotte (LOTTE)

text:
               26.1.2013

               LT

               Europos Sąjungos oficialusis leidinys

               C 26/53

         2012 m. lapkričio 5 d. pareikštas ieškinys byloje Nestlé Unternehmungen Deutschland prieš VRDT — Lotte (LOTTE)

   (Byla T-483/12)
   2013/C 26/107
   Kalba, kuria surašytas ieškinys: vokiečių

      Šalys

      Ieškovė: Nestlé Unternehmungen Deutschland GmbH (Frankfurtas prie Maino), atstovaujama Rechtsanwältin A. Jaeger-Lenz

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Lotte Co. Ltd (Tokijas, Japonija)

      Reikalavimai

   Ieškovė Bendrojo Teismo prašo:

               —

               Panaikinti 2012 m. rugsėjo 3 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 2103/2010-4.

               —

               Priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Bendrijos prekių ženklo paraišką pateikęs asmuo: Lotte Co. Ltd.

      Prašomas įregistruoti Bendrijos prekių ženklas: vaizdinis prekių ženklas, kuriame yra žodinis elementas LOTTE ir koalos medyje, laikančios mažesnę koalą, atvaizdas 30 klasės prekėms — Bendrijos prekių ženklo paraiška 6 158 463.

      Prekių ženklo ar žymens, kuriuo remtasi per protesto procedūrą, savininkė: ieškovė.

      Prekių ženklas ar žymuo, kuriuo remiamasi: nacionalinis vaizdinis prekių ženklas, kuriame yra žodinis elementas KOALA BÄREN ir KOALA ir koalos, laikančios mažesnę koalą, atvaizdas 30 klasės prekėms.

      Protestų skyriaus sprendimas: patenkinti protestą.

      Apeliacinės tarybos sprendimas: patenkinti apeliacinį skundą; panaikinti Protestų skyriaus sprendimą.

      Ieškinio pagrindai: Reglamento Nr. 207/2009 42 straipsnio 2 ir 3 dalių, Reglamento Nr. 2868/95 22 taisyklės 2 dalies ir Reglamento Nr. 207/2009 15 straipsnio 1 dalies pažeidimas.


title: Byla C-638/15: 2015 m. lapkričio 30 d. Nejvyšší správní soud (Čekijos Respublika) pateiktas prašymas priimti prejudicinį sprendimą byloje Eko-Tabak s.r.o./Generální ředitelství cel

text:
               14.3.2016

               LT

               Europos Sąjungos oficialusis leidinys

               C 98/18

         2015 m. lapkričio 30 d.Nejvyšší správní soud (Čekijos Respublika) pateiktas prašymas priimti prejudicinį sprendimą byloje Eko-Tabak s.r.o./Generální ředitelství cel

   (Byla C-638/15)
   (2016/C 098/23)
   Proceso kalba: čekų

      Prašymą priimti prejudicinį sprendimą pateikęs teismas

      Nejvyšší správní soud

      Šalys pagrindinėje byloje

   Kasatorė (ieškovė pirmojoje instancijoje): Eko-Tabak s.r.o.
   Kita proceso šalis (atsakovė pirmojoje instancijoje): Generální ředitelství cel

      Prejudiciniai klausimai

               1.

               Ar džiovintus, plokščius, netaisyklingus tabako lapus, iš kurių iš dalies pašalintos gyslos, ir (ar) jų dalis, kuriems atlikta pirminio džiovinimo, o paskui kontroliuojamo drėkinimo procedūra ir kuriuose yra glicerino, ir kuriuos po paprasto paruošimo (susmulkinimo ar supjaustymo ranka) galima rūkyti, galima laikyti apdorotu tabaku, kaip jis suprantamas pagal Tarybos direktyvos 2011/64/ES (1) dėl akcizų, taikomų apdorotam tabakui, struktūros ir tarifų (kodifikuota versija) 2 straipsnio 1 dalies c punkto ii papunktį ar 5 straipsnio 1 dalies a punktą?

               2.

               Jei atsakymas į pirmąjį klausimą būtų neigiamas, ar Tarybos direktyvos 2011/64/ES dėl akcizų, taikomų apdorotam tabakui, struktūros ir tarifų (kodifikuota versija) 5 straipsniu, atsižvelgiant į 2 straipsnį, draudžiama valstybės narės nacionalinės teisės norma, pagal kurią apdoroto tabako akcizu yra apmokestinamas ir tabakas, kuris nėra nurodytas Tarybos direktyvos 2011/64/ES dėl akcizų, taikomų apdorotam tabakui, struktūros ir tarifų (kodifikuota versija) 2 ir 5 straipsniuose, yra skirtas kitam tikslui nei rūkymas, nors jį galima rūkyti (jis yra tinkamas rūkyti), ir yra paruoštas parduoti galutiniam vartotojui?

      (1)  OL L 176, p. 24.


title: Byla T-17/05 France Télécom 2005 m. sausio 10 d. pareikštas ieškinys Europos Bendrijų Komisijai

text:
               2.4.2005

               LT

               Europos Sąjungos oficialusis leidinys

               C 82/34

         France Télécom 2005 m. sausio 10 d. pareikštas ieškinys Europos Bendrijų Komisijai
   (Byla T-17/05)
   (2005/C 82/63)
   Proceso kalba: prancūzų
   2005 m. sausio 10 d. Europos Bendrijų Pirmosios instancijos teisme buvo pareikštas bendrovės France Télécom, įsteigtos Paryžiuje, atstovaujamos advokatų Antoine Gosset-Grainville ir Laurent Godfroid, ieškinys Europos Bendrijų Komisijai.
   Ieškovė Pirmosios instancijos teismo prašo:

               1)

               panaikinti 2004 m. rugpjūčio 2 d. Komisijos sprendimą Nr. C(2004)3061 dėl Prancūzijos France Télécom suteiktos valstybės pagalbos;

               2)

               priteisti iš Komisijos visas bylinėjimosi išlaidas.

         Teisiniai pagrindai ir pagrindiniai argumentai
   Šioje byloje ieškovės nurodomi teisiniai pagrindai ir pagrindiniai argumentai yra tokie pat kaip ir ieškovės pagrindai bei argumentai byloje T-427/04.


title: Byla T-327/16: 2016 m. birželio 24 d. pareikštas ieškinys byloje Aldi Einkauf/EUIPO – Fratelli Polli (ANTICO CASALE)

text:
               8.8.2016

               LT

               Europos Sąjungos oficialusis leidinys

               C 287/33

         2016 m. birželio 24 d. pareikštas ieškinys byloje Aldi Einkauf/EUIPO – Fratelli Polli (ANTICO CASALE)

   (Byla T-327/16)
   (2016/C 287/40)
   Kalba, kuria surašytas ieškinys: vokiečių

      Šalys

      Ieškovė: Aldi Einkauf GmbH & Co. OHG (Esenas, Vokietija), atstovaujama advokatų N. Lützenrath, U. Rademacher, C. Fürsen ir N. Bertram

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Fratelli Polli, SpA (Milanas, Italija)

      Su procedūra EUIPO susijusi informacija

      Prekių ženklo, dėl kurio kilo ginčas, savininkė: kita procedūros Apeliacinėje taryboje šalis.

      Prekių ženklas, dėl kurio kilo ginčas: žodinis Sąjungos prekių ženklas „ANTICO CASALE“ – Sąjungos prekių ženklas Nr. 10 531 432.

      Procedūra EUIPO: registracijos pripažinimo negaliojančia procedūra.

      Ginčijamas sprendimas: 2016 m. balandžio 13 d. EUIPO antrosios apeliacinės tarybos sprendimas byloje R 1337/2015-2.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą;

               —

               priteisti iš EUIPO bylinėjimosi išlaidas.

      Pagrindai, kuriais remiamasi

               —

               Reglamento Nr. 207/2009 7 straipsnio 1 dalies b punkto pažeidimas.

               —

               Reglamento Nr. 207/2009 7 straipsnio 1 dalies c punkto pažeidimas.

               —

               Reglamento Nr. 207/2009 7 straipsnio 1 dalies g punkto pažeidimas.


title: Byla T-353/14: 2014 m. gegužės 23 d. pareikštas ieškinys byloje Italija/Komisija

text:
               7.7.2014

               LT

               Europos Sąjungos oficialusis leidinys

               C 212/43

         2014 m. gegužės 23 d. pareikštas ieškinys byloje Italija/Komisija

   (Byla T-353/14)
   2014/C 212/55
   Proceso kalba: italų

      Šalys

      Ieškovė: Italijos Respublika, atstovaujama avvocato dello Stato P. Gentili ir G. Palmieri

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti pranešimą apie bendrą konkursą EPSO/AD/276/14 Administratoriai (AD 5) dėl 137 administratorių (AD 5) rezervo sąrašo laisvoms darbo vietoms užpildyti sudarymo, paskelbtą 2014 m. kovo 13 d. Europos Sąjungos oficialiajame leidinyje C 74 A,

               —

               priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tokie patys, kaip nurodyti byloje T-275/13, Italija/Komisija (OL C 74 A, 2014, p. 4).


title: 2004 m. birželio 10 d. Pirmosios Instancijos Teismo sprendimas, Byloje T-315/02 Svend Klitgaard prieš Europos Bendrijų Komisiją (Arbitražinė išlyga — Sutartis sudaryta pagal PLAN projekto Cluster D — Kelionės išlaidos — Išieškojimo išlaidos — Pavėluotas išmokėjimas)

text:
               11.9.2004

               LT

               Europos Sąjungos oficialusis leidinys

               C 228/38

      PIRMOSIOS INSTANCIJOS TEISMO SPRENDIMAS

   2004 m. birželio 10 d.
   Byloje T-315/02 Svend Klitgaard prieš Europos Bendrijų Komisiją (1)

   (Arbitražinė išlyga - Sutartis sudaryta pagal PLAN projekto Cluster D - Kelionės išlaidos - Išieškojimo išlaidos - Pavėluotas išmokėjimas)
   (2004/C 228/86)
   Bylos kalba: danų
   Byloje T-315/02 Svend Klitgaard, gyvenantis Skørping (Danija), atstovaujamas S. Koll Espensen, prieš Europos Bendrijų Komisiją (atstovai: H. V Støvlbæk ir C. Giolito, padedant advokatui P. Heidman, nurodę adresą dokumentams įteikti Luksemburge) dėl pagal EB sutarties 238 straipsnį pateikto ieškinio siekiant gauti kompensaciją 19867,40 euro, kuriuos pareiškėjas tariamai išleido įgyvendindamas sutarties Nr. 32.0166, sudarytos pagal Plant Life Assessment Network (PLAN) projekto D dalį, kartu su palūkanomis, ir išieškojimo išlaidas taip pat kartu su palūkanomis, Pirmosios instancijos teismas (penktoji kolegija), susidedantis iš pirmininkės P. Lindh, teisėjų R. García-Valdecasas ir J. D. Cooke; sekretorius: administratorė D. Christensen, 2004 m. birželio 10 d. priėmė sprendimą, kurio rezoliucinėje dalyje nurodyta:

               1)

               Atmesti ieškinį.

               2)

               Priteisti iš pareiškėjo be savo turėtų išlaidų padengti Komisijos išlaidas.

      (1)  OL C 323, 2002 12 21.


title: Byla C-429/10: 2010 m. rugsėjo 2 d. X Technology Swiss GmbH pateiktas apeliacinis skundas dėl 2010 m. birželio 15 d. Bendrojo Teismo (antroji kolegija) priimto sprendimo byloje T-547/08 X Technology Swiss GmbH prieš Vidaus rinkos derinimo tarnybą (prekių ženklams ir pramoniniam dizainui)

text:
               6.11.2010

               LT

               Europos Sąjungos oficialusis leidinys

               C 301/13

         2010 m. rugsėjo 2 d.X Technology Swiss GmbH pateiktas apeliacinis skundas dėl 2010 m. birželio 15 d. Bendrojo Teismo (antroji kolegija) priimto sprendimo byloje T-547/08 X Technology Swiss GmbH prieš Vidaus rinkos derinimo tarnybą (prekių ženklams ir pramoniniam dizainui)

   (Byla C-429/10)
   ()
   2010/C 301/20
   Proceso kalba: vokiečių

      Šalys

      Apeliantė: X Technology Swiss GmbH, atstovaujama advokatų A. Herbertz ir R. Jung

      Kita proceso šalis: Vidaus rinkos derinimo tarnyba (prekių ženklams ir pramoniniam dizainui)

      Apeliantės reikalavimai

   Apeliantė prašo,

               —

               Panaikinti 2010 m. birželio 15 d. Bendrojo Teismo sprendimą byloje T-547/08 ir 2008 m. spalio 6 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 846/2008-4;

               —

               priteisti iš atsakovės bylinėjimosi išlaidas.

      Apeliacinio skundo pagrindai ir pagrindiniai argumentai

   Šis apeliacinis skundas pateiktas dėl Bendrojo Teismo sprendimo, kuriuo šis teismas atmetė apeliantės ieškinį dėl 2008 m. spalio 6 d. Vidaus rinkos derinimo tarnybos ketvirtosios apeliacinės tarybos sprendimo atmesti jos paraišką įregistruoti pozicinį prekių ženklą, kurį sudaro oranžinė kojinės pirštų galų spalva.
   Apeliantė nurodo, kad Bendrasis Teismas pateikė teisiniu požiūriu netinkamą ir klaidingą prekių ženklų, neturinčių skiriamųjų požymių, absoliutaus atmetimo pagrindo, numatyto 1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo 7 straipsnio 1 dalies a punkte, aiškinimą. Apeliantės nuomone, Bendrasis Teismas padarė teisės klaidą skundžiamame sprendime nustatydamas didesnius reikalavimus skiriamajam požymiui.
   Apeliantė tvirtina, kad, vertinant skiriamąjį požymį, lemiamą reikšmę turi ne tik atskirai paimti prekių ženklo požymiai, bet ir bendras prekių ženklo įspūdis nagrinėjamų prekių atžvilgiu. Tai reiškia, kad prašomo įregistruoti prekių ženklo skiriamasis požymis turi būti nagrinėjamas atsižvelgiant ne tik į tokius skirtingus jo požymius kaip forma, padėtis ar spalva, bet ir atsižvelgiant į bendrą jo sukuriamą įspūdį, bet to Bendrasis Teismas nepadarė. Atliekant tokį patikrinimą reikia, be kita ko, atsižvelgti į aplinkybę, kad, kalbant apie skiriamąjį požymį, pakanka tam tikro lygio, kad prekių ženklą būtų galima registruoti.
   Apeliantė nurodo, kad Bendrasis Teismas padarė teisės klaidą pervertindamas reikalavimus prašomo įregistruoti prekių ženklo skiriamojo požymio atžvilgiu, remdamasis teismų praktika, susijusia su erdviniais prekių ženklais, kurie painiojasi su pačios prekės vaizdu, ir teismų praktika, susijusia su vaizdiniais prekių ženklais, kuriuos sudaro dvimatis prekės vaizdas. Ši teismų praktika netaikytina prašomam įregistruoti prekių ženklui, nes apeliantės prekių ženklas nėra erdvinis, ir kad negalimas palyginimas ta prasme, jog prašomam įregistruoti prekių ženklui būtų galima taikyti su kitais prekių ženklais susijusią teismų praktiką. Kitaip nei minėtoje teismų praktikoje nurodyti prekių ženklai, apeliantės prekių ženklas yra susijęs tik su labai maža nagrinėjamos prekės dalimi. Apeliantės nuomone, neturėtų būti lyginamas aiškiai apribotas ir spalviniu požiūriu tiksliai apibrėžtas žymuo, kuris yra mažas nagrinėjamos prekės atžvilgiu, ir prekių ženklas, kurį sudaro pilnas pačios prekės vaizdas.
   Apeliantė tvirtina, kad net darant prielaidą, kad prašomam įregistruoti prekių ženklui taikytina su erdviniais prekių ženklais susijusi teismų praktika, Bendrojo Teismo sprendimas vis tiek yra teisiškai klaidingas. Iš tikrųjų apeliantė nurodo, kad jos prekių ženklas tenkina su erdviniais prekių ženklais susijusioje teismų praktikoje nustatytus reikalavimus. Jis ryškiai skiriasi nuo standartų ir įpročių šioje srityje ir atlieka savo pagrindinę funkciją, t. y. nurodo kilmę. Negalima pritarti Bendrojo Teismo argumentavimui, susijusiam su atitinkamos visuomenės pastabumo lygiu. Vartotojas yra ypač pastabus ir skiria daug dėmesio prekių ženklui, kai kalbama apie prekes, kurių negalima išbandyti prieš jas įsigyjant. Be to, Bendrasis Teismas nepakankamai išnagrinėjo apeliantės argumentą, kad prašomas įregistruoti prekių ženklas nurodo tiksliai apibrėžtą atspalvį. Kadangi Bendrasis Teismas mano, jog dažnai ant sportinių kojinių būna matomi prekių ženklai, nesuprantama, dėl kokių priežasčių spalvinis elementas, esantis visada toje pačioje vietoje ir visuomet to paties atspalvio, negali sudaryti registruotino prekių ženklo.


title: Byla C-334/11: 2012 m. kovo 29 d. Teisingumo Teismo (penktoji kolegija) nutartis byloje Lancôme parfums et beauté & Cie prieš Vidaus rinkos derinimo tarnybą (prekių ženklams ir pramoniniam dizainui), Focus Magazin Verlag GmbH (Apeliacinis skundas — Bendrijos prekių ženklas — Žodinis prekių ženklas ACNO FOCUS — Nacionalinio žodinio prekių ženklo FOCUS savininko protestas — Atsisakymas registruoti — Reglamento (EB) Nr. 40/94 43 straipsnio 2 ir 3 dalys — Ankstesnis prekių ženklas, įregistruotas bent prieš penkerius metus)

text:
               30.6.2012

               LT

               Europos Sąjungos oficialusis leidinys

               C 194/8

         2012 m. kovo 29 d. Teisingumo Teismo (penktoji kolegija) nutartis byloje Lancôme parfums et beauté & Cie prieš Vidaus rinkos derinimo tarnybą (prekių ženklams ir pramoniniam dizainui), Focus Magazin Verlag GmbH

   (Byla C-334/11) (1)

   (Apeliacinis skundas - Bendrijos prekių ženklas - Žodinis prekių ženklas ACNO FOCUS - Nacionalinio žodinio prekių ženklo FOCUS savininko protestas - Atsisakymas registruoti - Reglamento (EB) Nr. 40/94 43 straipsnio 2 ir 3 dalys - Ankstesnis prekių ženklas, įregistruotas bent prieš penkerius metus)
   2012/C 194/13
   Proceso kalba: anglų

      Šalys

      Apeliantė: Lancôme parfums et beauté & Cie, atstovaujama advokato A. von Mühlendahl

      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), atstovaujama G. Schneider, Focus Magazin Verlag GmbH, atstovaujama advokatų R. Schweizer ir J. Berlinger

      Dalykas

   Apeliacinis skundas dėl 2011 m. balandžio 14 d. Bendrojo Teismo (aštuntoji kolegija) sprendimo Lancôme prieš VRDT (T-466/08) atmesti paraišką įregistruoti žodinį prekių ženklą ACNO FOCUS prekėms, priklausančioms 3 klasei, pateikusios šalies ieškinį, kuriuo prašoma panaikinti 2008 m. liepos 29 d. Vidaus rinkos derinimo tarnybos (VRDT) pirmosios apeliacinės tarybos sprendimą R 1796/2007-1 atmesti apeliaciją, pateiktą dėl Protesto skyriaus sprendimo atsisakyti įregistruoti šį prekių ženklą, priimto išnagrinėjus nacionalinio žodinio prekių ženklo FOCUS, įregistruoto prekėms ir paslaugoms, priklausančioms 3, 5, 6, 7, 8, 9, 14, 15, 16, 18, 20, 21, 24, 25, 26, 28, 29, 30, 33, 34, 36, 38, 39, 41 ir 42 klasėms, savininko protestą — Reglamento (EB) Nr. 40/94 43 straipsnio 2 ir 3 dalių (dabar — Reglamento (EB) Nr. 207/2009 42 straipsnio 2 ir 3 dalys) aiškinimas ir taikymas — Prekių ženklo naudojimo iš tikrųjų sąvoka.

      Rezoliucinė dalis

               1.

               Atmesti apeliacinį skundą.

               2.

               Lancôme parfums et beauté & Cie padengia bylinėjimosi išlaidas.

      (1)  OL C 282, 2011 9 24.


title: Byla T-241/04 European Environmental Bureau ir Stichting Natuur en Millieu 2004 m. birželio 9 d. pareikštas ieškinys Europos Bendrijų Komisijai

text:
               28.8.2004

               LT

               Europos Sąjungos oficialusis leidinys

               C 217/30

         European Environmental Bureau ir Stichting Natuur en Millieu 2004 m. birželio 9 d. pareikštas ieškinys Europos Bendrijų Komisijai
   (Byla T-241/04)
   (2004/C 217/54)
   Bylos kalba: anglų
   2004 m. birželio 9 d. Europos Bendrijų Pirmosios instancijos teisme buvo pareikštas European Environmental Bureau, įsteigto Briuselyje (Belgijos Karalystė) ir Stichting Natuur en Millieu, įsteigto Utrechte (Nyderlandų Karalystė), atstovaujamo advokatų P. van den Biesen ir B. Arentz, ieškinys Europos Bendrijų Komisijai.
   Pareiškėjai Pirmosios instancijos teismo prašo:

               —

               panaikinti Komisijos sprendimą 2004/247/EB (1) ta dalimi, kiek jis susijęs su 2 straipsnio 3 dalimi ir 3 straipsnio b punktu;

               —

               priteisti iš Europos Bendrijų Komisijos bylinėjimosi išlaidas.

         Teisiniai pagrindai ir pagrindiniai argumentai
   Ginčijamu sprendimu Komisija nusprendė nepakeisti direktyvos 91/414 (2) I priedo ir neįrašyti „Simazino“ tarp jame išvardintų veikliųjų medžiagų. Direktyvos 91/414 4 straipsnis nustato, kad tik tie augalų apsaugos produktai, kurie turi I priede išvardintų medžiagų, gali būti valstybių narių registruojami. Atsisakydama įrašyti simaziną į I priedą, Komisija nusprendė neleisti tolesnio šios medžiagos turinčių augalų apsaugos produktų vartojimo.
   Pareiškėjai ginčija ne šį sprendimo aspektą, bet labiau tam tikras pereinamąsias nuostatas, iki 2007 m. birželio 30 d. ir riziką mažinančiomis sąlygomis leidžiančias tam tikrą ribotą simazino turinčių produktų vartojimą. Savo sprendimo preambulėje Komisija pateisina šias pereinamąsias priemones esamu efektyvių alternatyvų trūkumu ir laiko, reikalingo jų plėtrai, poreikiu.
   Savo pareiškimą pareiškėjai grindžia tais pačiais teisiniais pagrindais ir argumentais, kuriuos šie pareiškėjai nurodė byloje T-236/04.

      (1)  OL L 78, 2004 3 16, p. 50.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1–32).


title: Byla C-238/12 P: 2012 m. gegužės 16 d. FLSmidth & Co. A/S pateiktas apeliacinis skundas dėl 2012 m. kovo 6 d. Bendrojo Teismo (ketvirtoji kolegija) priimto sprendimo byloje T-65/06, FLSmidth & Co. A/S prieš Europos Komisiją

text:
               6.10.2012

               LT

               Europos Sąjungos oficialusis leidinys

               C 303/10

         2012 m. gegužės 16 d.FLSmidth & Co. A/S pateiktas apeliacinis skundas dėl 2012 m. kovo 6 d. Bendrojo Teismo (ketvirtoji kolegija) priimto sprendimo byloje T-65/06, FLSmidth & Co. A/S prieš Europos Komisiją

   (Byla C-238/12 P)
   2012/C 303/20
   Proceso kalba: anglų

      Šalys

      Apeliantė: FLSmidth & Co. A/S, atstovaujama advokato M. Dittmer, baristerio J. Ratliff, advokato F. Louis

      Kita proceso šalis: Europos Komisija

      Apeliantės reikalavimai

   Remdamasi Sutarties dėl Europos Sąjungos veikimo 256 straipsnio 1 dalies antra pastraipa, 263 ir 264 straipsniais, Tarybos reglamento Nr. 1/2003 (1) 31 straipsniu ir Teisingumo Teismo statuto 56 straipsniu, FLSmidth & Co. A/S prašo Teisingumo Teismo:

               —

               Panaikinti 2012 m. kovo 6 d. sprendimą byloje T-65/06.

               —

               Panaikinti 2005 m. lapkričio 30 d. Komisijos sprendimą Nr. C(2005) 4634 dėl procedūros pagal SESV 101 straipsnį byloje COMP/F/38.354 — Pramoniniai maišai, kiek jis susijęs su FLS; arba, nepatenkinus šio reikalavimo, sumažinti sumą, už kurią FLS šiuo sprendimu pripažinta atsakinga.

               —

               Priteisti iš Europos Komisijos bylinėjimosi išlaidas.

      Apeliacinio skundo pagrindai ir pagrindiniai argumentai

   Grįsdama pagrindinius reikalavimus, FLS pateikia du pagrindus, kurių paskutinį sudaro dvi dalys.

               —

               Bendrasis Teismas padarė teisės klaidą, nes priskirdamas atsakomybę (paskutinei) patronuojančiai įmonei netaikė teisingo teisinio kriterijaus. Bendrasis Teismas taip pat nenustatė teisingų teisinių pasekmių iš jam pateikto įrodymo, nes nepadarė išvados, kad FLS pavyko nuginčyti patronuojančios įmonės atsakomybės prezumpciją.

               —

               Bendrasis Teismas nepatikrino, ar Komisija įvykdė pareigą motyvuoti savo sprendimą.

                           —

                           Pati Komisija padarė klaidą, neįvykdžiusi pareigos motyvuoti savo sprendimą, nes nepakankamai atsakė į argumentus ir įrodymus, kuriuos FLS pateikė siekdama nuginčyti patronuojančios įmonės atsakomybės prezumpciją.

                           —

                           Be to, Komisija neįvykdė pareigos motyvuoti savo sprendimą, nes sprendime nenurodyta, kodėl FLS laikytina atsakinga laikotarpiu nuo 1990 m. gruodžio mėn. iki 1991 m. gruodžio mėn.

         Grįsdama alternatyvų reikalavimą, FLS pateikia keturis pagrindus.

               —

               Bendrasis Teismas padarė teisės klaidą, nes netaikė proporcingumo ir teisėtumo principo, iš naujo nagrinėdamas FLS priskirtą atsakomybę, ir todėl atitinkamai nesumažino nagrinėjamos atsakomybės.

               —

               Bendrasis Teismas padarė teisės klaidą, nes nenutraukė skirtingo požiūrio, kuriuo vadovavosi Komisija, pagal Pranešimą apie atleidimą nuo baudų ir baudų sumažinimą 30 % sumažinusi baudą Trioplast Industrier AB, bet to nepadarius FLS atžvilgiu, taikymo.

               —

               Bendrasis Teismas padarė teisės klaidą, nes klaidingai taikė Pranešimo apie atleidimą nuo baudų ir baudų sumažinimą D skyriaus antrą įtrauką, nes nesumažino FLS baudos dėl faktinių aplinkybių neginčijimo. Be to, Bendrasis teismas netaikė vienodo požiūrio principo, nes neatsižvelgė į tai, kad Bonar Technical Fabrics bauda sumažinta 10 % už bent jau tokį patį elgesį.

               —

               Bendrasis Teismas pažeidė Europos Sąjungos pagrindinių teisių chartijos 47 straipsnį ir Europos žmogaus teisių konvencijos 6 straipsnio 1 dalį, nes nepriėmė sprendimo per protingą terminą.

      (1)  2002 m. gruodžio 16 d. Tarybos reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003, p. 1; 2004 m. specialusis leidimas lietuvių k., 8 sk., 2 t., p. 205).


title: Byla T-44/13: 2013 m. sausio 29 d. pareikštas ieškinys byloje AbbVie prieš EMA

text:
               16.3.2013

               LT

               Europos Sąjungos oficialusis leidinys

               C 79/31

         2013 m. sausio 29 d. pareikštas ieškinys byloje AbbVie prieš EMA

   (Byla T-44/13)
   2013/C 79/53
   Proceso kalba: anglų

      Šalys

      Ieškovės: AbbVie, Inc. (Vilmingtonas, Jungtinės Amerikos Valstijos) ir AbbVie Ltd (Meidenhedas, Jungtinė Karalystė), atstovaujamos advokatų P. Bogaert, G. Berrisch ir solisitoriaus B. Kelly

      Atsakovė: Europos vaistų agentūra

      Reikalavimai

   Ieškovės Bendrojo Teismo prašo:

               —

               panaikinti 2013 m. sausio 14 d. Europos vaistų agentūros sprendimą EMA/748792/2012 leisti susipažinti su dokumentais, esančiais su prašymu pateikti vaistą rinkai susijusioje medžiagoje,

               —

               priteisti iš Europos vaistų agentūros bylinėjimosi išlaidas.

      Ieškinio pagrindai ir pagrindiniai argumentai

   Grįsdamos ieškinį ieškovės remiasi penkiais pagrindais.

               1.

               Pirmuoju ieškinio pagrindu teigiama, kad sprendimas pažeidžia Skaidrumo reglamento (1) 4 straipsnio 2 dalį ir ieškovių pagrindines teises į konfidencialios komercinės informacijos apsaugą.

               2.

               Antruoju ieškinio pagrindu teigiama, kad sprendimas pažeidžia Skaidrumo reglamento 4 straipsnio 4 dalį ir gero administravimo principą.

               3.

               Trečiuoju ieškinio pagrindu teigiama, kad sprendimas pažeidžia pareigą nurodyti motyvus, kiek tai susiję su Skaidrumo reglamento 4 straipsnio 2 dalies taikymu.

               4.

               Ketvirtuoju ieškinio pagrindu teigiama, kad sprendimas pažeidžia teisėtų lūkesčių principą.

               5.

               Penktuoju ieškinio pagrindu teigiama, kad sprendimas pažeidžia Direktyvą 2001/29/EB (2), pagrindines nuosavybės teisių apsaugą užtikrinančias teises, įskaitant autorių teises, ir proporcingumo bei gero administravimo principus tiek, kiek leista susipažinti pateikiant dokumentų kopiją.

      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).

      (2)  2001 m. gegužės 22 d. Europos Parlamento ir Tarybos Direktyva 2001/29/EB dėl autorių teisių ir gretutinių teisių informacinėje visuomenėje tam tikrų aspektų suderinimo (OL L 167, p. 10; 2004 m. specialusis leidimas lietuvių k., 17 sk., 1 t., p. 230).


title: Byla C-408/08 P: 2010 m. vasario 25 d. Teisingumo Teismo (antroji kolegija) sprendimas byloje Lancôme parfums et beauté & Cie SNC prieš Vidaus rinkos derinimo tarnybą (prekių ženklams ir pramoniniam dizainui), CMS Hasche Sigle (Apeliacinis skundas — Bendrijos prekių ženklas — Reglamentas (EB) Nr. 40/94 — 55 straipsnio 1 dalies a punktas ir 7 straipsnio 1 dalies c punktas — Suinteresuotumas pateikti absoliučiu negaliojimo pagrindu grindžiamą prašymą paskelbti prekių ženklą negaliojančiu — Advokatų kontora — Žodinis žymuo COLOR EDITION — Iš apibūdinamųjų elementų sudaryto žodinio prekių ženklo apibūdinamasis pobūdis)

text:
               17.4.2010

               LT

               Europos Sąjungos oficialusis leidinys

               C 100/5

         2010 m. vasario 25 d. Teisingumo Teismo (antroji kolegija) sprendimas byloje Lancôme parfums et beauté & Cie SNC prieš Vidaus rinkos derinimo tarnybą (prekių ženklams ir pramoniniam dizainui), CMS Hasche Sigle

   (Byla C-408/08 P) (1)

   (Apeliacinis skundas - Bendrijos prekių ženklas - Reglamentas (EB) Nr. 40/94 - 55 straipsnio 1 dalies a punktas ir 7 straipsnio 1 dalies c punktas - Suinteresuotumas pateikti absoliučiu negaliojimo pagrindu grindžiamą prašymą paskelbti prekių ženklą negaliojančiu - Advokatų kontora - Žodinis žymuo COLOR EDITION - Iš apibūdinamųjų elementų sudaryto žodinio prekių ženklo apibūdinamasis pobūdis)
   2010/C 100/07
   Proceso kalba: prancūzų

      Šalys

      Apeliantė: Lancôme parfums et beauté & Cie SNC, atstovaujama advokato A. von Mühlendahl

      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), atstovaujama A. Folliard-Monguiral, CMS Hasche Sigle

      Dalykas

   Apeliacinis skundas dėl 2008 m. liepos 8 d. Pirmosios instancijos teismo (antroji kolegija) sprendimo Lancôme prieš VRDT — CMS Hasche Sigle (T-160/07), kuriuo Pirmosios instancijos teismas atmetė apeliantės ieškinį dėl 2007 m. vasario 26 d. VRDT antrosios apeliacinės tarybos sprendimo panaikinti prekių ženklo COLOR EDITION registraciją kosmetikos ir makiažo priemonėms — 1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo (OL L 11, 1994, p. 1; 2004 m. specialusis leidimas lietuvių k., 17 sk., 1 t., p. 146) 7 straipsnio 1 dalies c punkto ir 55 straipsnio 1 dalies a punkto pažeidimas — Suinteresuotumas pateikti prašymą paskelbti prekių ženklą negaliojančiu — Advokatų kontora — Ekonominio suinteresuotumo prašyti panaikinti kosmetikos prekių ženklo registraciją nebuvimas — Aiškus skirtumas tarp asociacijos, kurią sukelia prekių ženklo registracijai teikiami žodžiai, ir tikslinės visuomenės vartojamų žodžių nagrinėjamoms prekės ar paslaugoms ar jų esminėms charakteristikoms apibūdinti

      Rezoliucinė dalis

               1.

               Atmesti apeliacinį skundą.

               2.

               Priteisti iš Lancôme parfums et beauté & Cie SNC bylinėjimosi išlaidas.

      (1)  OL C 6, 2009 1 10.


title: Byla T-247/10: 2011 m. spalio 6 d. Bendrojo Teismo sprendimas byloje medi prieš VRDT — Deutsche Medien Center (deutschemedi.de) (Bendrijos prekių ženklas — Protesto procedūra — Žodinio Bendrijos prekių ženklo deutschemedi.de paraiška — Ankstesnis žodinis Bendrijos prekių ženklas World of medi , ankstesni vaizdiniai ir žodiniai nacionaliniai prekių ženklai medi.eu , medi welt , medi-Verband , medi ir ankstesnis komercinis bei bendrovės pavadinimas medi — Santykinis atmetimo pagrindas — Galimybė supainioti — Reglamento (EB) Nr. 207/2009 8 straipsnio 1 dalis)

text:
               19.11.2011

               LT

               Europos Sąjungos oficialusis leidinys

               C 340/19

         2011 m. spalio 6 d. Bendrojo Teismo sprendimas byloje medi prieš VRDT — Deutsche Medien Center (deutschemedi.de)

   (Byla T-247/10) (1)

   (Bendrijos prekių ženklas - Protesto procedūra - Žodinio Bendrijos prekių ženklo „deutschemedi.de“ paraiška - Ankstesnis žodinis Bendrijos prekių ženklas „World of medi“, ankstesni vaizdiniai ir žodiniai nacionaliniai prekių ženklai „medi.eu“, „medi welt“, „medi-Verband“, „medi“ ir ankstesnis komercinis bei bendrovės pavadinimas „medi“ - Santykinis atmetimo pagrindas - Galimybė supainioti - Reglamento (EB) Nr. 207/2009 8 straipsnio 1 dalis)
   2011/C 340/38
   Proceso kalba: vokiečių

      Šalys

      Ieškovė: medi GmbH & Co. KG (Bairoitas, Vokietija), atstovaujama advokatų H. Lindner, D. Terheggen, T. Kiphuth

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama S. Schäffner

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Deutsche Medien Center GmbH (Dortmundas, Vokietija), atstovaujama advokato R. Bodemann

      Dalykas

   Ieškinys dėl 2010 m. kovo 16 d. VRDT ketvirtosios apeliacinės tarybos sprendimo (byla R 1366/2008-4), susijusio su protesto procedūra tarp Weihermüller & Voigtmann GmbH & Co. KG ir Deutsche Medi Präventions GmbH.

      Rezoliucinė dalis

               1.

               Panaikinti 2010 m. kovo 16 d. Vidaus rinkos derinimo tarnybos (prekių ženklams ir pramoniniam dizainui) (VRDT) ketvirtosios apeliacinės tarybos sprendimą (byla R 1366/2008-4).

               2.

               Priteisti iš VRDT be savo bylinėjimosi išlaidų padengti medi GmbH & Co. KG bylinėjimosi išlaidas.

               3.

               Deutsche Medien Center GmbH padengia savo bylinėjimosi išlaidas.

      (1)  OL C 209, 2010 7 31.


title: Byla C-497/06 P: 2009 m. balandžio 30 d. Teisingumo Teismo (ketvirtoji kolegija) sprendimas byloje CAS Succhi di Frutta SpA prieš Europos Bendrijų Komisiją (Apeliacinis skundas — Deliktinė atsakomybė — Konkurso procedūra — Mokėjimas natūra — Konkurso laimėtojų mokėjimas kitokiais nei kvietime dalyvauti konkurse nurodytais vaisiais — Priežastinis ryšys)

text:
               4.7.2009

               LT

               Europos Sąjungos oficialusis leidinys

               C 153/4

         2009 m. balandžio 30 d. Teisingumo Teismo (ketvirtoji kolegija) sprendimas byloje CAS Succhi di Frutta SpA prieš Europos Bendrijų Komisiją
   (Byla C-497/06 P) (1)

   (Apeliacinis skundas - Deliktinė atsakomybė - Konkurso procedūra - Mokėjimas natūra - Konkurso laimėtojų mokėjimas kitokiais nei kvietime dalyvauti konkurse nurodytais vaisiais - Priežastinis ryšys)
   2009/C 153/07
   Proceso kalba: italų

      Šalys

      Apeliantė: CAS Succhi di Frutta SpA, atstovaujama avvocati F. Sciaudone, R. Sciaudone ir D. Fioretti

      Kita proceso šalis: Europos Bendrijų Komisija, atstovaujama C. Cattabriga ir avvocato A. Dal Ferro

      Dalykas

   Apeliacinis skundas, pateiktas dėl 2006 m. rugsėjo 13 d. Pirmosios instancijos teismo (antroji kolegija) sprendimo CAS Succhi di Frutta SpA prieš Komisiją (T-226/01), kuriuo Pirmosios instancijos teismas atmetė ieškinį, kuriuo prašoma atlyginti tariamai 1996 m. liepos 22 d. C(96)1916 ir 1996 m. rugsėjo 6 d. C(96)2208 Komisijos sprendimais, priimtais pagal 1996 m. vasario 7 d. Komisijos reglamentą (EB) Nr. 228/96 dėl vaisių sulčių ir vaisių uogienių tiekimo Armėnijos ir Azerbaidžano žmonėms (OL L 30, p. 18), padarytą žalą.

      Rezoliucinė dalis

               1.

               Atmesti apeliacinį skundą.

               2.

               CAS Succhi di Frutta SpA padengia bylinėjimosi išlaidas.

      (1)  OL C 42, 2007 2 24.


title: Byla C-124/07 2008 m. balandžio 3 d. Teisingumo Teismo (pirmoji kolegija) sprendimas byloje ( Hoge Raad der Nederlanden (Olandija) prašymas priimti prejudicinį sprendimą) J. C. M. Beheer BV prieš Staatssecretaris van Financiën (Šeštoji PVM direktyva — Paslaugos, susijusios su draudimo sandoriais — Draudimo brokeriai ir draudimo agentai)

text:
               24.5.2008

               LT

               Europos Sąjungos oficialusis leidinys

               C 128/14

         2008 m. balandžio 3 d. Teisingumo Teismo (pirmoji kolegija) sprendimas byloje (Hoge Raad der Nederlanden (Olandija) prašymas priimti prejudicinį sprendimą) J. C. M. Beheer BV prieš Staatssecretaris van Financiën

   (Byla C-124/07) (1)

   (Šeštoji PVM direktyva - Paslaugos, susijusios su draudimo sandoriais - Draudimo brokeriai ir draudimo agentai)
   (2008/C 128/22)
   Proceso kalba: olandų
   Prašymą priimti prejudicinį sprendimą pateikęs teismas
   Hoge Raad der Nederlanden
   Šalys pagrindinėje byloje
   Ieškovė: J. C. M. Beheer BV
   Atsakovė: Staatssecretaris van Financiën
   Dalykas
   Prašymas priimti prejudicinį sprendimą — Hoge Raad der Nederlanden — 1977 m. gegužės 17 d. Šeštoji Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145,, p. 1) 13 straipsnio B dalies a punkto aiškinimas — Paslaugos, susijusios su draudimo ir perdraudimo sandoriais, kurias atlieka draudimo brokeriai ir draudimo agentai — Apmokestinamasis asmuo, veikiantis kaip pagrindinio agento agentas
   Rezoliucinė dalis
   1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 13 straipsnio B skirsnio a punktas turi būti aiškinamas taip, jog aplinkybė, kad draudimo brokeris ar draudimo agentas neturi tiesioginio ryšio su draudimo ar perdraudimo sutarties, kurios sudaryme jis dalyvauja, šalimis, o turi tik netiesioginį ryšį su jomis, tarpininkaujant kitam apmokestinamajam asmeniui, turinčiam tiesioginį ryšį su viena iš šalių, su kuriuo draudimo brokeris ar draudimo agentas susijęs sutartiniais santykiais, nedraudžia taikyti jo teikiamoms paslaugoms atleidimo nuo pridėtinės vertės mokesčio pagal minėtą nuostatą.

      (1)  O L C 95, 2007 4 28


title: Byla T-126/08 2008 m. kovo 20 d. pareikštas ieškinys byloje Okalux prieš VRDT — Ondex (ONDACELL)

text:
               9.5.2008

               LT

               Europos Sąjungos oficialusis leidinys

               C 116/28

         2008 m. kovo 20 d. pareikštas ieškinys byloje Okalux prieš VRDT — Ondex (ONDACELL)

   (Byla T-126/08)
   (2008/C 116/52)
   Kalba, kuria surašytas ieškinys: vokiečių
   Šalys

      Ieškovė: Okalux GmbH (Marktheidenfeldas, Vokietija), atstovaujama advokatės M. Beckensträter

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT).
   Kita procedūros Apeliacinėje taryboje šalis: Ondex S.A.S.
   Ieškovės reikalavimai

               —

               Panaikinti 2008 m. sausio 22 d. Ketvirtosios apeliacinės tarybos sprendimą, apie kurį buvo pranešta 2008 m. sausio 24 d., ir pripažinti, kad 2006 m. rugpjūčio 29 d. protestas buvo pareikštas tinkamai;

               —

               priteisti iš atsakovės atlygintinas bylinėjimosi išlaidas, įskaitant patirtas pradinėje byloje ir trečiojo asmens turėtas išlaidas.

         Ieškinio pagrindai ir pagrindiniai argumentai
   Bendrijos prekių ženklo paraišką pateikęs asmuo: Ondex S.A.S.

      Prašomas įregistruoti Bendrijos prekių ženklas: prekių ženklas „ONDACELL“ 6, 17 ir 19 klasių prekėms ir paslaugoms — paraiška Nr. 4 755 971.

      Ženklo ar žymens, kuriuo remiamasi protesto procese, savininkė: ieškovė.

      Protestų skyriaus sprendimas: pripažinti protestą negaliojančiu.

      Apeliacinės tarybos sprendimas: atmesti apeliaciją.

      Ieškinio pagrindai: Reglamento (EB) Nr. 2869/95 (1) 5 ir 8 straipsnių, taip pat Nutarties Nr. EX-96-1 (2) ir Pranešimo Nr. 5/96 (3) pažeidimas.

      (1)  1995 m. gruodžio 13 d. Komisijos reglamentas (EB) Nr. 2869/95 dėl Vidaus rinkos derinimo tarnybai (prekių ženklams ir pramoniniam dizainui) mokamų mokesčių (OL L 303, p. 33).

      (2)  1996 m. sausio 11 d. Tarnybos pirmininko nutartis Nr. EX-96-1 dėl einamųjų sąskaitų atidarymo Tarnyboje (OL VRDT, 1996, 48).

      (3)  1996 m. rugpjūčio 8 d. Tarnybos pirmininko pranešimas Nr. 5/96 dėl einamųjų sąskaitų (OL VRDT, 1996, 1460).


title: Byla C-42/05 2006 m. rugsėjo 14 d. Teisingumo Teismo pirmininko nutartis ( Cour de cassation (Belgija) prašymas priimti prejudicinį sprendimą) État belge prieš Ring Occasions SA, likviduojamą, Fortis Banque SA

text:
               30.12.2006

               LT

               Europos Sąjungos oficialusis leidinys

               C 331/24

         2006 m. rugsėjo 14 d. Teisingumo Teismo pirmininko nutartis (Cour de cassation (Belgija) prašymas priimti prejudicinį sprendimą) État belge prieš Ring Occasions SA, likviduojamą, Fortis Banque SA

   (Byla C-42/05) (1)

   (2006/C 331/42)

      Proceso kalba: prancūzų

   Teisingumo Teismo pirmininkas nutartimi nurodė išbraukti bylą iš registro.

      (1)  OL C 93, 2005 4 16.


title: Byla T-543/11: 2011 m. spalio 14 d. pareikštas ieškinys — Ghreiwati prieš Tarybą

text:
               3.12.2011

               LT

               Europos Sąjungos oficialusis leidinys

               C 355/27

         2011 m. spalio 14 d. pareikštas ieškinys — Ghreiwati prieš Tarybą

   (Byla T-543/11)
   2011/C 355/49
   Proceso kalba: prancūzų

      Šalys

      Ieškovas: Emad Ghreiwati (Al Maliki, Sirija), atstovaujamas advokato P.-F. Gaborit

      Atsakovė: Europos Sąjungos Taryba

      Reikalavimai

   Ieškovas Bendrojo Teismo prašo:

               —

               panaikinti Europos Sąjungos Tarybos sprendimą 2011/522/BUSP, Reglamentą (ES) Nr. 878/2011, Sprendimą 2011/628/BUSP ir Reglamentą (ES) Nr. 950/2011, kiek jie susiję su E. Ghreiwati;

               —

               priteisti iš Europos Sąjungos Tarybos bylinėjimosi išlaidas.

      Ieškinio pagrindai ir pagrindiniai argumentai

   Grįsdamas ieškinį ieškovas nurodo du pagrindus.

               1.

               Kaip pirmasis pagrindas nurodyta motyvavimo stoka, teisės į gynybą ir teisės į teisminę gynybą pažeidimai, nes:

                           —

                           prašomuose panaikinti aktuose ieškovo asmenvardį įtraukus į Sirijos asmenų, kuriems taikomos ribojamosios priemonės, sąrašą, nenurodyti jam taikomų apribojimų motyvai;

                           —

                           apie šiuos sprendimus nepranešta ieškovui ir

                           —

                           informacija, kuria grindžiami apribojimai ieškovui, jam neatskleista nepaisant jo Europos Sąjungos Tarybai pateikto prašymo.

               2.

               Subsidiariai kaip antrasis pagrindas nurodyta akivaizdi vertinimo klaida, nes nei kaip Damasko pramonės rūmų prezidentas, nei kaip bendrovės Zouheir GHREIWATI dalyvis ieškovas negalėjo teikti ekonominės paramos Sirijos režimui.


title: Byla C-462/09: 2009 m. lapkričio 25 d. Hoge Raad der Nederlanden pateiktas prašymas priimti prejudicinį sprendimą byloje Stichting de Thuiskopie prieš Mijndert van der Lee ir kt.

text:
               30.1.2010

               LT

               Europos Sąjungos oficialusis leidinys

               C 24/38

         2009 m. lapkričio 25 d.Hoge Raad der Nederlanden pateiktas prašymas priimti prejudicinį sprendimą byloje Stichting de Thuiskopie prieš Mijndert van der Lee ir kt.

   (Byla C-462/09)
   2010/C 24/66
   Proceso kalba: olandų

      Prašymą priimti prejudicinį sprendimą pateikęs teismas

      Hoge Raad der Nederlanden

      Šalys pagrindinėje byloje

      Ieškovas: Stichting de Thuiskopie

      Atsakovai: Mijndert van der Lee, Hananja van der Lee ir Opus Supplies Deutschland GmbH

      Prejudiciniai klausimai

               1.

               Ar Direktyvoje 2001/29/EB (1), ypač jos 5 straipsnio 2 dalies b punkte ir 5 dalyje pateikiami kriterijai, kaip atsakyti į klausimą, kas pagal nacionalinę teisę turi mokėti „teisingą kompensaciją“ 5 straipsnio 2 dalies b punkto prasme? Jei taip, kokie?

               2.

               Ar nuotolinės prekybos atveju, kai pirkėjas gyvena kitoje valstybėje narėje negu pardavėjas, pagal direktyvos 5 straipsnio 5 dalį reikalaujama taip plačiai aiškinti nacionalinę teisę, kad komercine veikla užsiimantis mokėtojas turi mokėti „teisingą kompensaciją“ 5 straipsnio 2 dalies b punkto prasme bent vienoje nuotolinėje prekyboje dalyvaujančių valstybių narių?

      (1)  2001 m. gegužės 22 d. Europos Parlamento ir Tarybos Direktyva 2001/29/EB dėl autorių teisių ir gretutinių teisių informacinėje visuomenėje tam tikrų aspektų suderinimo (OL L 167, p. 10; 2004 m. specialusis leidimas lietuvių k., 17 sk., 1 t., p. 230)


title: Byla T-492/07 P 2007 m. gruodžio 28 d. Carlos Sanchez Ferriz ir kt. pateiktas apeliacinis skundas dėl 2007 m. spalio 17 d. Tarnautojų teismo nutarties byloje F-115/06 Sanchez Ferriz ir kt. prieš Komisiją

text:
               8.3.2008

               LT

               Europos Sąjungos oficialusis leidinys

               C 64/47

         2007 m. gruodžio 28 d. Carlos Sanchez Ferriz ir kt. pateiktas apeliacinis skundas dėl 2007 m. spalio 17 d. Tarnautojų teismo nutarties byloje F-115/06 Sanchez Ferriz ir kt. prieš Komisiją

   (Byla T-492/07 P)
   (2008/C 64/77)
   Proceso kalba: prancūzų
   Šalys

      Apeliantai: Carlos Sanchez Ferriz (Briuselis, Belgija), Isabelle Chantraine (Briuselis, Belgija), José De Viana Costa Ribeiro (Meise, Belgija), Brigitte Housiaux (Ramillies, Belgija), Chantal Vellemans (Briuselis, Belgija), Sylvie Schaack (Rėmichas, Liuksemburgo Didžioji Hercogystė), Andrea Losito (Sandweiler, Liuksemburgo Didžioji Hercogystė), Alain Hertert (Scheidgen, Liuksemburgo Didžioji Hercogystė), Marie-Josée Gaspar-Lis (Liuksemburgas, Liuksemburgo Didžioji Hercogystė), Otilia Ferreira-Nielsen (Gostingen, Liuksemburgo Didžioji Hercogystė), atstovaujami advokato F. Frabetti

      Kita proceso šalis: Europos Bendrijų Komisija
   Apeliantų reikalavimai

               —

               Panaikinti 2007 m. spalio 17 d. Tarnautojų teismo sprendimą byloje F-115/06;

               —

               Patenkinti apeliantų pirmojoje instancijoje pareikštus reikalavimus ir dėl to pripažinti ieškinį byloje F-115/06 priimtinu bei pagrįstu;

               —

               Nepatenkinus pirmojo reikalavimo — grąžinti bylą nagrinėjimui Tarnautojų teisme;

               —

               Priimti sprendimą dėl bylinėjimosi išlaidų ir įpareigoti Komisiją jas padengti.

         Apeliacinio skundo pagrindai ir pagrindiniai argumentai
   Apeliaciniu skundu apeliantai prašo panaikinti Tarnautojų teismo nutartį, kuria ieškinys, pareikštas dėl pareigūnų, kurių pareigos buvo paaukštintos per 2005 m. pareigų paaukštinimo procedūrą, sąrašo panaikinimo tiek, kiek jame neįrašytos ieškovų pavardės, ir, nepatenkinus pirmojo reikalavimo — dėl per šią procedūrą paskirtų pirmenybės balų panaikinimo, atmestas kaip nepriimtinas.
   Grįsdami apeliacinį skundą apeliantai tvirtina, kad priešingai nei buvo nuspręsta ginčijamoje nutartyje, 2002 m. balandžio 26 d. Bendrosios įgyvendinimo nuostatos, dėl kurių teisėtumo buvo iškeltas klausimas pirmojoje instancijoje, yra tiesiogiai susijusios su šiuo ginču.
   Be to jie teigia, kad Tarnautojų teismas, pripažinęs kaltinimą, susijusį su 2004 m. gruodžio 23 d. Bendrųjų įgyvendinimo nuostatų 45 straipsnio pažeidimu, nepriimtinu dėl pavėluoto jo pareiškimo dubliko stadijoje, padarė teisės klaidą.
   Galiausiai, priešingai nei nusprendė Tarnautojų teismas, apeliantai tvirtina, kad jiems Pareigūnų tarnybos nuostatų 6 straipsnio pirmosios įtraukos, 10 straipsnio 2 dalies ir XIII priedo pažeidimu buvo padarytas tiesioginis ir konkretus poveikis ir kad dėl to jų suinteresuotumas pareikšti ieškinį yra akivaizdus.


title: Byla T-333/15: 2015 m. birželio 24 d. pareikštas ieškinys byloje Josel/VRDT – Nationale-Nederlanden Nederland (NN)

text:
               10.8.2015

               LT

               Europos Sąjungos oficialusis leidinys

               C 262/37

         2015 m. birželio 24 d. pareikštas ieškinys byloje Josel/VRDT – Nationale-Nederlanden Nederland (NN)

   (Byla T-333/15)
   (2015/C 262/51)
   Kalba, kuria surašytas ieškinys: ispanų

      Šalys

      Ieškovė: Josel, SL (Barselona, Ispanija), atstovaujama advokato J. L. Rivas Zurdo

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: Nationale-Nederlanden Nederland BV (Amsterdamas, Nyderlandai)

      Su procedūra VRDT susijusi informacija

      Prekių ženklo, dėl kurio kilo ginčas, savininkė: kita procedūros Apeliacinėje taryboje šalis

      Prekių ženklas, dėl kurio kilo ginčas: vaizdinis Bendrijos prekių ženklas, kuriame yra žodinis elementas „NN“ – Bendrijos prekių ženklas Nr. 1 066 097

      Procedūra VRDT: protesto procedūra

      Ginčijamas sprendimas: 2015 m. balandžio 14 d. VRDT ketvirtosios apeliacinės tarybos sprendimas byloje R 1531/2014-4

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą tiek, kiek juo iš dalies atmesta ieškovės apeliacija ir paliktas nepakeistas Protestų skyriaus sprendimas atmesti protestą B 1 887 887 ir patvirtinti Bendrijos prekių ženklo registraciją (tarptautinė registracija) Nr. 1 066 097 „NN“, 36 klasė, (žodinis prekių ženklas),

               —

               priteisti iš šiam ieškiniui nepritariančios (-ių) šalies(-ių) bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 8 straipsnio 1 dalies a ir b punktų pažeidimas.


title: Byla C-282/15: 2017 m. sausio 19 d. Teisingumo Teismo (ketvirtoji kolegija) sprendimas byloje (Verwaltungsgericht Braunschweig (Vokietija) prašymas priimti prejudicinį sprendimą) Queisser Pharma GmbH & Co. KG/Bundesrepublik Deutschland (Prašymas priimti prejudicinį sprendimą — Laisvas prekių judėjimas — SESV 34–36 straipsniai — Išimtinai vidaus situacija — Maisto sauga — Reglamentas (EB) Nr. 178/2002 — 6 straipsnis — Rizikos analizės principas — 7 straipsnis — Atsargumo principas — Reglamentas (EB) Nr. 1925/2006 — Valstybės narės teisės nuostatos, pagal kurias draudžiama gaminti ir pateikti rinkai maisto papildus, kurių sudėtyje yra aminorūgščių — Situacija, kai laikinas šio draudimo leidimas priklauso nacionalinės institucijos diskrecijai)

text:
               6.3.2017

               LT

               Europos Sąjungos oficialusis leidinys

               C 70/3

         2017 m. sausio 19 d. Teisingumo Teismo (ketvirtoji kolegija) sprendimas byloje (Verwaltungsgericht Braunschweig (Vokietija) prašymas priimti prejudicinį sprendimą) Queisser Pharma GmbH & Co. KG/Bundesrepublik Deutschland

   (Byla C-282/15) (1)

   ((Prašymas priimti prejudicinį sprendimą - Laisvas prekių judėjimas - SESV 34–36 straipsniai - Išimtinai vidaus situacija - Maisto sauga - Reglamentas (EB) Nr. 178/2002 - 6 straipsnis - Rizikos analizės principas - 7 straipsnis - Atsargumo principas - Reglamentas (EB) Nr. 1925/2006 - Valstybės narės teisės nuostatos, pagal kurias draudžiama gaminti ir pateikti rinkai maisto papildus, kurių sudėtyje yra aminorūgščių - Situacija, kai laikinas šio draudimo leidimas priklauso nacionalinės institucijos diskrecijai))
   (2017/C 070/03)
   Proceso kalba: vokiečių

      Prašymą priimti prejudicinį sprendimą pateikęs teismas

      Verwaltungsgericht Braunschweig

      Šalys pagrindinėje byloje

      Pareiškėja: Queisser Pharma GmbH & Co. KG

      Atsakovė: Bundesrepublik Deutschland

      Rezoliucinė dalis

   2002 m. sausio 28 d. Europos Parlamento ir Tarybos reglamento (EB) Nr. 178/2002, nustatančio maistui skirtų teisės aktų bendruosius principus ir reikalavimus, įsteigiančio Europos maisto saugos tarnybą ir nustatančio su maisto saugos klausimais susijusias procedūras, 6 ir 7 straipsniai turi būti aiškinami kaip draudžiantys tokias nacionalines nuostatas, kaip nagrinėjamos pagrindinėje byloje, pagal kurias draudžiama gaminti, apdoroti ar pateikti rinkai bet kokius maisto papildus su amino rūgštimis, nebent šiuo klausimu diskreciją turinti nacionalinė institucija suteikė išimtinį leidimą, jeigu šios nuostatos grindžiamos rizikos analize, susijusia tik su tam tikromis amino rūgštimis, o tai turi patikrinti prašymą priimti prejudicinį sprendimą pateikęs teismas. Bet kuriuo atveju šie straipsniai turi būti aiškinami kaip draudžiantys tokias nacionalines nuostatas, jeigu jose numatyta, kad tose nuostatose įtvirtintos draudimo išimtys gali būti suteikiamos tik tam tikram laikotarpiui, net jei nustatyta, jog medžiaga nekenksminga.

      (1)  OL C 294, 2015 9 7.


title: Byla T-387/10: 2010 m. rugsėjo 9 d. pareikštas ieškinys byloje Goutier prieš VRDT — Eurodata (ARANTAX)

text:
               6.11.2010

               LT

               Europos Sąjungos oficialusis leidinys

               C 301/45

         2010 m. rugsėjo 9 d. pareikštas ieškinys byloje Goutier prieš VRDT — Eurodata (ARANTAX)

   (Byla T-387/10)
   ()
   2010/C 301/72
   Kalba, kuria surašytas ieškinys: vokiečių

      Šalys

      Ieškovas: Klaus Goutier (Frankfurtas prie Maino, Vokietija), atstovaujamas advokato E. E. Happe

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Eurodata GmbH & Co. KG (Sarbriukenas, Vokietija)

      Ieškovės reikalavimai

               —

               Panaikinti 2010 m. liepos 1 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos (byla R 126/2009-4) sprendimą tiek, kiek dėl skundžiamo sprendimo panaikinimo buvo atmesta Bendrijos prekių ženklo paraiška šių paslaugų atžvilgiu:
               —   35 klasė– patarėjo mokesčių klausimais paslaugos, mokesčių deklaracijų parengimas, apskaita, buhalterio paslaugos, profesionalų ir įmonių patarimai,
               —   36 klasė– ekspertizių ir mokestinio vertinimo ataskaitų parengimas, susiliejimai ir įgijimai, t. y. finansiniai patarimai perkant ar parduodant įmones, taip pat įsigyjant įmonės kapitalo dalis,
               —   42 klasė– teisinės paslaugos, teisiniai tyrimai.

               —

               Priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovas

      Prašomas įregistruoti Bendrijos prekių ženklas: žodinis prekių ženklas ARANTAX 35, 36 ir 42 klasių paslaugoms

      Prekių ženklo ar žymens, kuriuo grindžiamas protestas, savininkas: Eurodata GmbH & Co. KG

      Prekių ženklas ar žymuo, kuriuo grindžiamas protestas: Vokiškas žodinis prekių ženklas ANTAX 35, 36, 41, 42 ir 45 klasių paslaugoms

      Protestų skyriaus sprendimas: Atmesti protestą

      Apeliacinės tarybos sprendimas: Iš dalies panaikinti Protestų skyriaus sprendimą ir iš dalies atmesti Bendrijos prekių ženklo paraišką

      Ieškinio pagrindai: Reglamento (EB) Nr. 207/2009 (1) 15 ir 43 straipsnių pažeidimas, nes nebuvo pateikti naudojimo įrodymai, ir Reglamento (EB) Nr. 207/2009 8 straipsnio 1 dalies b punkto pažeidimas, nes nėra galimybės supainioti prekių ženklus, dėl kurių kilo ginčas.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).


title: Byla F-38/10: 2011 m. balandžio 13 d. Tarnautojų teismo (pirmoji kolegija) sprendimas byloje Vakalis prieš Komisiją (Viešoji tarnyba — Pareigūnai — Pensija — Graikijoje įgytų teisių į pensiją pervedimas į Europos Sąjungos pareigūnų pensijų sistemą — Pensinio stažo apskaičiavimas — Prieštaravimas dėl Pareigūnų nuostatų VIII priedo 11 ir 12 straipsnių bendrųjų įgyvendinimo nuostatų teisėtumo — Vienodo požiūrio principas — Euro neutralumo principas)

text:
               28.5.2011

               LT

               Europos Sąjungos oficialusis leidinys

               C 160/28

         2011 m. balandžio 13 d. Tarnautojų teismo (pirmoji kolegija) sprendimas byloje Vakalis prieš Komisiją

   (Byla F-38/10) (1)

   (Viešoji tarnyba - Pareigūnai - Pensija - Graikijoje įgytų teisių į pensiją pervedimas į Europos Sąjungos pareigūnų pensijų sistemą - Pensinio stažo apskaičiavimas - Prieštaravimas dėl Pareigūnų nuostatų VIII priedo 11 ir 12 straipsnių bendrųjų įgyvendinimo nuostatų teisėtumo - Vienodo požiūrio principas - Euro neutralumo principas)
   2011/C 160/43
   Proceso kalba: prancūzų

      Šalys

      Ieškovas: Ioannis Vakalis (Luvinate, Italija), atstovaujamas advokato S. Pappas

      Atsakovė: Europos Komisija, atstovaujama D. Martin ir J. Baquero Cruz

      Dalykas

   Prašymas panaikinti Individualių išmokų administravimo ir mokėjimo biuro sprendimą, kuriuo nustatyta ieškovo teisė į pensiją ją pervedus į Europos Sąjungos sistemą

      Sprendimo rezoliucinė dalis

               1.

               Atmesti ieškinį kaip iš dalies nepriimtiną ir iš dalies nepagrįstą.

               2.

               Europos Komisija padengia savo ir pusę I. Vakalis bylinėjimosi išlaidų.

               3.

               I. Vakaris padengia pusę savo bylinėjimosi išlaidų.

      (1)  OL C 209, 2010 7 31, p. 54.


title: Byla C-477/14: 2014 m. spalio 27 d. High Court of Justice Queen's Bench Division (Administrative Court) (Jungtinė Karalystė) pateiktas prašymas priimti prejudicinį sprendimą byloje Pillbox 38 (UK) Limited, veikianti pavadinimu Totally Wicked/Secretary of State for Health

text:
               12.1.2015

               LT

               Europos Sąjungos oficialusis leidinys

               C 7/16

         2014 m. spalio 27 d.High Court of Justice Queen's Bench Division (Administrative Court) (Jungtinė Karalystė) pateiktas prašymas priimti prejudicinį sprendimą byloje Pillbox 38 (UK) Limited, veikianti pavadinimu Totally Wicked/Secretary of State for Health

   (Byla C-477/14)
   (2015/C 007/21)
   Proceso kalba: anglų

      Prašymą priimti prejudicinį sprendimą pateikęs teismas

      High Court of Justice Queen's Bench Division (Administrative Court)

      Šalys pagrindinėje byloje

      Pareiškėja: Pillbox 38 (UK) Limited, veikianti pavadinimu Totally Wicked

      Atsakovė: Secretary of State for Health

      Prejudiciniai klausimai

   Ar 2014 m. balandžio 3 d. Europos Parlamento ir Tarybos direktyvos 2014/40/ES (1) dėl valstybių narių įstatymų ir kitų teisės aktų nuostatų, reglamentuojančių tabako ir susijusių gaminių gamybą, pateikimą ir pardavimą, suderinimo ir kuria panaikinama Direktyva 2001/37/EB (2), visas 20 straipsnis arba atitinkama jo dalis negalioja dėl vienos ar daugiau iš šių priežasčių:

               —

               visame jame arba atitinkamoje jo dalyje elektroninių cigarečių gamintojams ir (arba) mažmenininkams nustatoma įvairių pareigų, pažeidžiančių proporcingumo principą, siejamą su teisinio saugumo principu,

               —

               dėl tokių pačių arba panašių priežasčių jis neatitinka lygybės principo ir (arba) juo neteisėtai iškreipiama konkurencija,

               —

               jis neatitinka subsidiarumo principo,

               —

               juo pažeidžiamos elektroninių cigarečių gamintojų arba mažmenininkų teisės, įtvirtintos Pagrindinių teisių chartijos 16 straipsnyje ir (arba) 17 straipsnyje?

      (1)  OL L 127, p. 1.

      (2)  OL L 194, p. 26; 2004 m. specialusis leidimas lietuvių k., 15 sk., 6 t., p. 147.


title: 2004 m. spalio 28 d. Pirmosios Instancijos Teismo sprendimas, Byloje T-76/03 Herbert Meister prieš Vidaus rinkos derinimo tarnybą (prekių ženklams ir pramoniniam dizainui) (VRDT) (Pareigūnai — Tarnybos vadovo perkėlimas — Tarnybos interesas — Pareigų lygiavertiškumas — Teisė į saviraiškos laisvę — Pareiga atsižvelgti į pareigūnų interesus — Motyvai — Teisė būti išklausytam — Deliktinė atsakomybė)

text:
               8.1.2005

               LT

               Europos Sąjungos oficialusis leidinys

               C 6/35

      PIRMOSIOS INSTANCIJOS TEISMO SPRENDIMAS

   2004 m. spalio 28 d.
   Byloje T-76/03 Herbert Meister prieš Vidaus rinkos derinimo tarnybą (prekių ženklams ir pramoniniam dizainui) (VRDT) (1)

   (Pareigūnai - Tarnybos vadovo perkėlimas - Tarnybos interesas - Pareigų lygiavertiškumas - Teisė į saviraiškos laisvę - Pareiga atsižvelgti į pareigūnų interesus - Motyvai - Teisė būti išklausytam - Deliktinė atsakomybė)
   (2005/C 6/68)
   Proceso kalba: prancūzų
   Byloje T-76/03 Herbert Meister, Vidaus rinkos derinimo tarnybos (prekių ženklams ir pramoniniam dizainui) pareigūnas, gyvenantis Muchamiel (Ispanija), atstovaujamas advokato G. Vandersanden, prieš Vidaus rinkos derinimo tarnybą (prekių ženklams ir pramoniniam dizainui) (VRDT), atstovaujamą O. Waelbroeck, dėl, pirma, prašymo panaikinti 2002 m. balandžio 22 d. VRDT sprendimą PERS-AFFECT-02-30 dėl, atsižvelgiant į tarnybos interesus, ieškovo paskyrimo į jo postą atitinkančias pareigas, t.y. už teisės klausimus atsakingo vice pirmininko patarėju teisės klausimais, ir, antra, dėl prašymo atlyginti žalą, Pirmosios instancijos teismas (trečioji kolegija), susidedantis iš pirmininko J. Azizi, teisėjų M. Jaeger ir E. Cremona; sekretorė: administratorė D. Christensen, 2004 m. spalio 28 d. priėmė sprendimą, kurio rezoliucinėje dalyje nurodyta:

               1)

               Priteisti iš Vidaus rinkos derinimo tarnybos (prekių ženklams ir pramoniniam dizainui) (VRDT) ieškovui sumokėti 5000 eurų kaip atlyginimą už tarnybiniu pažeidimu padarytą žalą.

               2)

               Atmesti kitą ieškinio dalį.

               3)

               VRDT padengia savo ir penktadalį ieškovo nurodytų bylinėjimosi išlaidų.

               4)

               Ieškovas padengia keturis penktadalius savo bylinėjimosi išlaidų.

      (1)  OL C 101, 2003 4 26.


title: Byla T-113/16: 2016 m. kovo 21 d. pareikštas ieškinys byloje Arctic Cat/EUIPO – Slazengers (Panteros vaizdas)

text:
               17.5.2016

               LT

               Europos Sąjungos oficialusis leidinys

               C 175/22

         2016 m. kovo 21 d. pareikštas ieškinys byloje Arctic Cat/EUIPO – Slazengers (Panteros vaizdas)

   (Byla T-113/16)
   (2016/C 175/26)
   Kalba, kuria surašytas ieškinys: anglų

      Šalys

      Ieškovė: Arctic Cat, Inc. (Tif River Folsas, Minesota, Jungtinės Valstijos), atstovaujama advokatų M. Hartmann ir S. Fröhlich

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Slazengers Ltd (Bernamas, Jungtinė Karalystė)

      Su procedūra EUIPO susijusi informacija

      Pareiškėja: ieškovė.

      Prekių ženklas, dėl kurio kilo ginčas: tarptautinio vaizdinio prekių ženklo registracija nurodant Europos Sąjungą (Panteros vaizdas) – tarptautinė registracija nurodant Europos Sąjungą Nr. 941 684.

      Procedūra EUIPO: protesto procedūra.

      Ginčijamas sprendimas: 2016 m. sausio 11 d. EUIPO penktosios apeliacinės tarybos sprendimas byloje R 2953/2014-5.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą tiek, kiek juo atmesta apeliacija ir pritarta sprendimui iš dalies atsisakyti suteikti apsaugą Europos Sąjungoje tarptautiniam prekių ženklui Nr. 941 684 25 klasės prekėms („speciali sportinių transporto priemonių vairavimo apranga, įskaitant apsauginius rūbus, pošalmius ir veido kaukes“),

               —

               suteikti apsaugą tarptautiniam prekių ženklui Nr. 941 684 Europos Sąjungoje 25 klasės prekėms („speciali sportinių transporto priemonių vairavimo apranga, įskaitant apsauginius rūbus, pošalmius ir veido kaukes“),

               —

               priteisti iš EUIPO bylinėjimosi išlaidas;

               —

               priteisti iš Slazengers Ltd bylinėjimosi EUIPO išlaidas.

      Pagrindas, kuriuo remiamasi

               —

               Reglamento Nr. 207/2009 8 straipsnio 1 dalies b punkto pažeidimas.


title: Byla T-227/12: 2012 m. spalio 24 d. Bendrojo Teismo nutartis byloje Saobraćajni institut CIP prieš Komisiją (Ieškinys dėl panaikinimo ir žalos atlyginimo — Viešasis paslaugų pirkimas — Neleidimas ieškovei dalyvauti viešųjų pirkimų konkurso procedūroje — Viešųjų pirkimų konkurso procedūros rezultatų panaikinimas pateikus ieškinį — Nereikalingumas priimti sprendimą)

text:
               12.1.2013

               LT

               Europos Sąjungos oficialusis leidinys

               C 9/37

         2012 m. spalio 24 d. Bendrojo Teismo nutartis byloje Saobraćajni institut CIP prieš Komisiją

   (Byla T-227/12) (1)

   (Ieškinys dėl panaikinimo ir žalos atlyginimo - Viešasis paslaugų pirkimas - Neleidimas ieškovei dalyvauti viešųjų pirkimų konkurso procedūroje - Viešųjų pirkimų konkurso procedūros rezultatų panaikinimas pateikus ieškinį - Nereikalingumas priimti sprendimą)
   2013/C 9/67
   Proceso kalba: anglų

      Šalys

      Ieškovė: Saobraćajni institut CIP d.o.o. (Belgradas, Serbija), atstovaujama advokato A. Lojpur

      Atsakovė: Europos Komisija, atstovaujama F. Erlbacher ir E. Georgieva

      Dalykas

   Pirma, prašymas panaikinti 2012 m. balandžio 3 d. skelbimą apie pirkimą techninių dokumentų, susijusių su geležinkelių modernizavimo projektu, parengimui, pagal kurį ieškovei neleidžiama dalyvauti viešųjų pirkimų konkurso procedūroje, ir, antra, prašymas atlyginti žalą.

      Rezoliucinė dalis

               1.

               Nebėra poreikio priimti sprendimą dėl ieškinio.

               2.

               Priteisti iš Europos Komisijos padengti savo ir ieškovės šioje instancijoje patirtas bylinėjimosi išlaidas.

      (1)  OL C 227, 2012 7 28.


title: Byla T-289/09: 2011 m. rugsėjo 9 d. Bendrojo Teismo sprendimas byloje Omnicare prieš VRDT (OMNICARE CLINICAL RESEARCH) (Bendrijos prekių ženklas — Protesto procedūra — Žodinio Bendrijos prekių ženklo OMNICARE CLINICAL RESEARCH paraiška — Ankstesnis vaizdinis nacionalinis prekių ženklas OMNICARE — Galimybė supainioti — Žymenų panašumas — Paslaugų panašumas — Ankstesnio prekių ženklo naudojimas iš tikrųjų)

text:
               22.10.2011

               LT

               Europos Sąjungos oficialusis leidinys

               C 311/41

         2011 m. rugsėjo 9 d. Bendrojo Teismo sprendimas byloje Omnicare prieš VRDT (OMNICARE CLINICAL RESEARCH)

   (Byla T-289/09) (1)

   (Bendrijos prekių ženklas - Protesto procedūra - Žodinio Bendrijos prekių ženklo OMNICARE CLINICAL RESEARCH paraiška - Ankstesnis vaizdinis nacionalinis prekių ženklas OMNICARE - Galimybė supainioti - Žymenų panašumas - Paslaugų panašumas - Ankstesnio prekių ženklo naudojimas iš tikrųjų)
   2011/C 311/74
   Proceso kalba: anglų

      Šalys

      Ieškovė: Omnicare, Inc. (Kavingtonas, Kentukis, Jungtinės Valstijos), atstovaujama QC M. Edenborough

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama J. Crespo Carrillo

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Astellas Pharma GmbH (Miunchenas, Vokietija), atstovaujama advokatų C. Gutiérrez Martínez, M. H. Granado Carpenter ir M. Polo Carreño

      Dalykas

   Ieškinys, pareikštas dėl 2009 m. gegužės 14 d. VRDT ketvirtosios apeliacinės tarybos sprendimo (byla R 401/2008-4), susijusio su protesto procedūra tarp Yamanouchi Pharma GmbH ir Omnicare, Inc.

      Rezoliucinė dalis

               1.

               Atmesti ieškinį

               2.

               Priteisti ir Omnicare, Inc. bylinėjimosi išlaidas

      (1)  OL C 244, 2009 10 10.


title: Byla T-298/13: 2013 m. birželio 3 d. pareikštas ieškinys byloje LemonAid Beverages pries VRDT — Pret a Manger (Europe) (Lemonaid)

text:
               27.7.2013

               LT

               Europos Sąjungos oficialusis leidinys

               C 215/16

         2013 m. birželio 3 d. pareikštas ieškinys byloje LemonAid Beverages pries VRDT — Pret a Manger (Europe) (Lemonaid)

   (Byla T-298/13)
   2013/C 215/23
   Kalba, kuria surašytas ieškinys: anglų

      Šalys

      Ieškovė: LemonAid Beverages GmbH (Hamburgas, Vokietija), atstovaujama advokatų U. Lüken ir J. Natzel

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Prêt à Manger (Europe) Ltd (Londonas, Jungtinė Karalystė)

      Reikalavimai

   Ieškovė Bendrojo Teismo prašo:

               —

               panaikinti 2013 m. kovo 13 d. Vidaus rinkos derinimo tarnybos (prekių ženklams ir pramoniniam dizainui) (VRDT) antrosios apeliacinės tarybos sprendimą (byla R 276/2012-2) patvirtinti Anuliavimo skyriaus sprendimą pripažinti Bendrijos prekių ženklo Nr. 007089444 registraciją negaliojančia 32 ir 33 klasių prekių atžvilgiu ir atitinkamą 2011 m. gruodžio 20 d. VRDT Anuliavimo skyriaus sprendimą (byla 4123 C),

               —

               atmesti 2010 m. sausio 7 d. prašymą pripažinti Bendrijos prekių ženklo Nr. 007089444 registraciją negaliojančia

               —

               priteisti iš VRDT bylinėjimosi išlaidas.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas „Lemonaid“– Bendrijos prekių ženklo paraiška Nr. 7 089 444

      Bendrijos prekių ženklo savininkė: ieškovė

      Šalis, prašanti pripažinti Bendrijos prekių ženklo registraciją negaliojančia: kita procedūros Apeliacinėje taryboje šalis

      Prašymo pripažinti registraciją negaliojančia motyvai: prašymo pripažinti prekių ženklo registraciją negaliojančia pagrindai įtvirtinti Tarybos reglamento Nr. 207/2009, 53 straipsnio 1 dalies c punkte ir 8 straipsnio 4 dalyje

      Anuliavimo skyriaus sprendimas: pripažinti ginčijamo prekių ženklo registraciją negaliojančia

      Apeliacinės tarybos sprendimas: atmesti apeliaciją

      Ieškinio pagrindai: Tarybos reglamento Nr. 207/2009 53 straipsnio 1 dalies ir 8 straipsnio 4 dalies pažeidimas.


title: Byla T-362/10: 2014 m. lapkričio 5 d. Bendrojo Teismo sprendimas byloje Vtesse Networks/Komisija (Valstybės pagalba — Pagalba diegiant naujos kartos plačiajuosčio ryšio tinklus Kornvalio ir Scilio salų regione — Sprendimas pripažinti pagalbą suderinamą su vidaus rinka — SESV 107 straipsnio 3 dalies c punktas — Ieškinys dėl panaikinimo — Didelio poveikio konkurencinei padėčiai nebuvimas — Teisė pareikšti ieškinį — Suinteresuotųjų šalių procesinės teisės — Dalinis nepriimtinumas — Formalios tyrimo procedūros pradėjimą pateisinančių abejonių nebuvimas)

text:
               15.12.2014

               LT

               Europos Sąjungos oficialusis leidinys

               C 448/16

         2014 m. lapkričio 5 d. Bendrojo Teismo sprendimas byloje Vtesse Networks/Komisija

   (Byla T-362/10) (1)

   ((Valstybės pagalba - Pagalba diegiant naujos kartos plačiajuosčio ryšio tinklus Kornvalio ir Scilio salų regione - Sprendimas pripažinti pagalbą suderinamą su vidaus rinka - SESV 107 straipsnio 3 dalies c punktas - Ieškinys dėl panaikinimo - Didelio poveikio konkurencinei padėčiai nebuvimas - Teisė pareikšti ieškinį - Suinteresuotųjų šalių procesinės teisės - Dalinis nepriimtinumas - Formalios tyrimo procedūros pradėjimą pateisinančių abejonių nebuvimas))
   (2014/C 448/20)
   Proceso kalba: anglų

      Šalys

      Ieškovė: Vtesse Networks Ltd (Harfordas, Jungtinė Karalystė), atstovaujama QC H. Mercer

      Atsakovė: Europos Komisija, atstovaujama B. Stromsky ir L. Armati

      Atsakovės pusėje į bylą įstojusios šalys: Lenkijos Respublika, iš pradžių atstovaujama M. Szpunar ir B. Majczyna, vėliau B. Majczyna, Jungtinė Didžiosios Britanijos ir Šiaurės Airijos Karalystė, iš pradžių atstovaujama S. Behzadi-Spencer ir L. Seeboruth, vėliau L. Seeboruth, J. Beeko ir L. Christie, iš pradžių padedamų baristerės K. Bacon, vėliau baristerės S. Lee, ir British Telecommunications plc (Londonas, Jungtinė Karalystė), iš pradžių atstovaujama advokatų M. Nissen ir J. Gutiérrez Gisbert, vėliau M. Nissen ir G. van de Walle de Ghelcke ir galiausiai G. van de Walle de Ghelcke, J. Rivas Andrés ir baristerio J. Holmes

      Dalykas

   Prašymas panaikinti 2010 m. gegužės 12 d. Komisijos sprendimą C (2010) 3204 pripažinti pagalbos priemonę „Cornwall & Isles of Scilly Next Generation Broadband“, pagal kurią numatyta iš Europos regioninės plėtros fondo suteikti paramą diegiant naujos kartos plačiajuosčio ryšio tinklus Kornvalio ir Scilio salų regione, suderinama su SESV 107 straipsnio 3 dalies c punktu (valstybės pagalba N 461/2009 – Jungtinė Karalystė).

      Rezoliucinė dalis

               1.

               Atmesti ieškinį.

               2.

                  Vtesse Networks Ltd padengia savo bei Europos Komisijos ir British Telecommunications plc bylinėjimosi išlaidas.

               3.

               Lenkijos Respublika ir Jungtinė Didžiosios Britanijos ir Šiaurės Airijos Karalystė padengia savo bylinėjimosi išlaidas.

      (1)  OL C 288, 2010 10 23.


title: 2004 m. liepos 15 d. Teisingumo Teismo (antroji kolegija) sprendimas, Byloje C-144/02 Europos Bendrijų Komisija prieš Vokietijos Federacinę Respubliką (Valstybės įsipareigojimų neįvykdymas — Direktyva 77/388/EEB — PVM — 11 straipsnio A skirsnio 1 dalies a punktas — Apmokestinamoji vertė — Subsidijos, tiesiogiai susijusios su kaina — Reglamentas (EB) Nr. 603/95 — Pagalbos sausiesiems pašarams sistema)

text:
               11.9.2004

               LT

               Europos Sąjungos oficialusis leidinys

               C 228/4

      TEISINGUMO TEISMO (antroji kolegija)

      SPRENDIMAS

   2004 m. liepos 15 d.
   Byloje C-144/02 Europos Bendrijų Komisija prieš Vokietijos Federacinę Respubliką (1)

   (Valstybės įsipareigojimų neįvykdymas - Direktyva 77/388/EEB - PVM - 11 straipsnio A skirsnio 1 dalies a punktas - Apmokestinamoji vertė - Subsidijos, tiesiogiai susijusios su kaina - Reglamentas (EB) Nr. 603/95 - Pagalbos sausiesiems pašarams sistema)
   (2004/C 228/07)
   Bylos kalba: vokiečių
   Byloje C-144/02 Europos Bendrijų Komisija, atstovaujama E. Traversa ir K. Gross, prieš Vokietijos Federacinę Respubliką, atstovaujamą M. Lumma, palaikomą Suomijos Respublikos, atstovaujamos T. Pynnä ir E. Bygglin, ir Švedijos Karalystės, atstovaujamos A. Kruse ir A. Falk, dėl pripažinimo, jog neapmokestindama pridėtinės vertės mokesčiu teikiamos pagalbos pagal 1995 m. vasario 21 d. Tarybos Reglamentą (EB) Nr. 603/95 dėl bendro sausųjų pašarų rinkos organizavimo (OL L 63, p. 1), Vokietijos Federacinė Respublika neįvykdė savo įsipareigojimų pagal 1977 m. gegužės 17 d. Šeštosios Tarybos direktyvos 77/388/EEB dėl valstybių narių įstatymų, susijusių su apyvartos mokesčiais, suderinimo – bendra pridėtinės vertės mokesčio sistema: vienodas apskaičiavimo pagrindas (OL L 145, p. 1) 11 straipsnį, Teisingumo Teismas (antroji kolegija), susidedantis iš pirmininko C. W. A. Timmermans, teisėjų C. Gulmann (pranešėjas), J.-P. Puissochet, J. N. Cunha Rodrigues ir N. Colneric; generalinis advokatas: L. A. Geelhoed, sekretorė: vyriausioji administratorė L. Hewlett, 2004 m. liepos 15 d. priėmė sprendimą, kurio rezoliucinėje dalyje nurodyta:

               1)

               Atmesti ieškinį.

               2)

               Priteisti iš Europos Bendrijų Komisijos bylinėjimosi išlaidas.

               3)

               Suomijos Respublika ir Švedijos Karalystė pačios padengia savo išlaidas.

      (1)  OL C 156, 2002 6 29.


title: Byla T-89/11: 2011 m. vasario 16 d. pareikštas ieškinys byloje Nanu-Nana Joachim Hoepp prieš VRDT — Vincci Hoteles (NANU)

text:
               9.4.2011

               LT

               Europos Sąjungos oficialusis leidinys

               C 113/17

         2011 m. vasario 16 d. pareikštas ieškinys byloje Nanu-Nana Joachim Hoepp prieš VRDT — Vincci Hoteles (NANU)

   (Byla T-89/11)
   2011/C 113/35
   Kalba, kuria surašytas ieškinys: anglų

      Šalys

      Ieškovė: Nanu-Nana Joachim Hoepp GmbH & Co. KG (Brėmenas, Vokietija), atstovaujama advokato A. Nordemann

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Vincci Hoteles S.A. (Alkobendasas, Ispanija)

      Ieškovės reikalavimai

               —

               Panaikinti 2010 m. lapkričio 25 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą (byla R 641/2010-1);

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė

      Prašomas įregistruoti Bendrijos prekių ženklas: žodinis prekių ženklas NANU 3, 4, 6, 16, 18, 20, 21, 24, 26 ir 35 klasių prekėms ir paslaugoms — Bendrijos prekių ženklo paraiška Nr. 6218879

      Prekių ženklo ar žymens, kuriuo grindžiamas protestas, savininkas: kita procedūros Apeliacinėje taryboje šalis

      Prekių ženklas ar žymuo, kuriuo grindžiamas protestas: žodinis Bendrijos prekių ženklas NAMMU Nr. 5238704 3, 32 ir 44 klasių prekėms ir paslaugoms

      Protestų skyriaus sprendimas: iš dalies patenkinti protestą ir iš dalies atmesti Bendrijos prekių ženklo paraišką 3, 4, 16, 21 ir 35 klasių prekėms ir paslaugoms; atmesti protestą 6, 9, 16, 18, 20, 21, 24, 26 ir 35 klasių prekėms ir paslaugoms

      Apeliacinės tarybos sprendimas: iš dalies panaikinti Protestų skyriaus sprendimą ir atmesti protestą 4, 16 ir 21 klasių prekėms; atmesti likusią apeliacinio skundo dalį ir patvirtinti Bendrijos prekių ženklo paraiškos atmetimą 3, 21 ir 35 klasių prekėms ir paslaugoms

      Ieškinio pagrindai: Tarybos reglamento (EB) Nr. 207/2009 8 straipsnio 1 dalies b punkto pažeidimas, nes Apeliacinė taryba klaidingai nusprendė, kad egzistuoja galimybė suklaidinti suinteresuotąją visuomenę.


title: Byla C-122/09: 2009 m. balandžio 2 d. Symvoulio tis Epikrateias (Graikija) pateiktas prašymas priimti prejudicinį sprendimą byloje Enosi Efopliston Aktoploïas , ANEK , Minoïkes Grammes , N.E.Lesbou , Blue Star Ferries prieš Ypourgos Emborikis Naftilias

text:
               20.6.2009

               LT

               Europos Sąjungos oficialusis leidinys

               C 141/30

         2009 m. balandžio 2 d. Symvoulio tis Epikrateias (Graikija) pateiktas prašymas priimti prejudicinį sprendimą byloje „Enosi Efopliston Aktoploïas“, „ANEK“, „Minoïkes Grammes“, „N.E.Lesbou“, „Blue Star Ferries“ prieš Ypourgos Emborikis Naftilias
   (Byla C-122/09)
   2009/C 141/52
   Proceso kalba: graikų

      Prašymą priimti prejudicinį sprendimą pateikęs teismas

   Symvoulio tis Epikrateias

      Šalys pagrindinėje byloje

   Ieškovės: „Enosi Efopliston Aktoploïas“, „ANEK“, „Minoïkes Grammes“, „N.E.Lesbou“, „Blue Star Ferries“
   Atsakovas: Ypourgos Emborikis Naftilias

      Prejudiciniai klausimai

               1.

               Remiantis EB 10 straipsnio antrąja pastraipa ir 249 straipsnio antrąja pastraipa: i) ar Graikijos teisės aktų leidėjas, iki 2004 m. sausio 1 d. galėjęs laikinai netaikyti 1992 m. gruodžio 7 d. Tarybos reglamento (EEB) Nr. 3577/92, taikančio laisvės teikti paslaugas principą jūrų transportui valstybėse narėse (jūrų kabotažas) (OL L 364; 2004 m. specialusis leidimas lietuvių k., 6 sk., 2 t., p. 10), o tai yra šio reglamento 6 straipsnio 3 dalyje Graikijai numatyta išimtis, privalo nepriimti nuostatų, galinčių labai trukdyti visiškai ir veiksmingai taikyti Reglamentą Nr. 3577/92 Graikijoje po 2004 m. sausio 1 d.; ii) ar asmenys turi teisę remtis šiuo reglamentu, norėdami užginčyti nuostatų, kurias Graikijos teisės aktų leidėjas priėmė iki 2004 m. sausio 1 d., galiojimą, jeigu šios nacionalinės nuostatos labai trukdo visiškai ir veiksmingai taikyti šį reglamentą Graikijoje po 2004 m. sausio 1 dienos?

               2.

               Jeigu į pirmąjį klausimą būtų atsakyta teigiamai, ar visiškam Reglamento Nr. 3577/92 taikymui Graikijoje po 2004 m. sausio 1 d. yra pakenkiama, jeigu Graikijos teisės aktų leidėjas iki 2004 m. sausio 1 d. priėmė išsamių ir nuolatinių nuostatų, kuriose nenumatyta, kad jos baigia galioti po 2004 m. sausio 1 d., ir kurios yra nesuderinamos su Reglamentu Nr. 3577/92?

               3.

               Jei atsakymas į pirmąjį ir antrąjį klausimus būtų teigiamas, ar Reglamento (EEB) Nr. 3577/92 1, 2 ir 4 straipsniai leidžia priimti nacionalinės teisės nuostatas, pagal kurias laivų savininkai gali teikti jūrų kabotažo paslaugas tik nustatytais reisais, kuriuos šiuo tikslu kasmet nustato kompetentinga nacionalinė valdžios institucija šioje srityje, gavę išankstinį administracijos leidimą vadovaudamiesi leidimų suteikimo tvarka, kuriai būdinga: a) ji be jokių išimčių susijusi su visais reisais, kuriais aptarnaujamos salos; b) ji leidžia kompetentingoms nacionalinės valdžios institucijoms patenkinti gautą prašymą eksploatuoti laivą tam tikru reisu, savo nuožiūra ir iš anksto nenustačiusios taikytinų kriterijų, vienašališkai pakeisdamos prašymo dalių dėl paslaugos dažnumo ir jos teikimo sustabdymo laikotarpio, taip pat ir frachto dydžio?

               4.

               Jei atsakymas į pirmąjį ir antrąjį klausimus būtų teigiamas, ar nacionalinė nuostata, kurioje numatyta, kad laivo savininkas, kuriam administracija suteikė leidimą eksploatuoti laivą konkrečiu reisu (patenkindama prašymą toks, koks jis buvo pateiktas iš pradžių, arba pakeitusi tam tikrus jo duomenis, laivo savininkui sutikus), iš esmės privalo nuolat teikti paslaugas konkrečiu reisu visus metus ir turi, prieš pradėdamas teikti paslaugą, pateikti, kaip šios pareigos įvykdymo garantiją, garantinį raštą, kuriame nurodyta visa ar dalis sumos atskaitoma, jei nagrinėjamas įsipareigojimas yra neįvykdomas arba įvykdomas netiksliai, yra laikytinas neteisėtu laisvės teikti paslaugas apribojimu EB 49 straipsnio prasme?


title: Byla C-554/16: 2016 m. spalio 31 d. Verwaltungsgerichtshof (Austrija) pateiktas prašymas priimti prejudicinį sprendimą byloje EP Agrarhandel GmbH/Bundesminister für Land-, Forst-, Umwelt und Wasserwirtschaft

text:
               13.2.2017

               LT

               Europos Sąjungos oficialusis leidinys

               C 46/12

         2016 m. spalio 31 d.Verwaltungsgerichtshof (Austrija) pateiktas prašymas priimti prejudicinį sprendimą byloje EP Agrarhandel GmbH/Bundesminister für Land-, Forst-, Umwelt und Wasserwirtschaft

   (Byla C-554/16)
   (2017/C 046/15)
   Proceso kalba: vokiečių

      Prašymą priimti prejudicinį sprendimą pateikęs teismas

      Verwaltungsgerichtshof

      Šalys pagrindinėje byloje

      Kasatorė: EP Agrarhandel GmbH

      Kita kasacinio proceso šalis: Bundesminister für Land-, Forst-, Umwelt und Wasserwirtschaft

      Prejudiciniai klausimai

               1

               Ar pagal 2001 m. rugpjūčio 20 d. Komisijos sprendimo 2001/672/EB, pateikiančio specialias taisykles, taikomas galvijų, perkeltų į vasaros ganyklas kalnuose, judėjimui (toliau – Komisijos sprendimas) (1), su pakeitimais, padarytais 2010 m. gegužės 25 d. Komisijos sprendimu 2010/300/ES (2), 2 straipsnio 4 dalį nedraudžiama tokia nacionalinės teisės nuostata, kaip Bundesminister für Land- und Forstwirtschaft, Umwelt und Wasserwirtschaft Verordnung über die Kennzeichnung und Registrierung von Rindern (Nutarimas dėl galvijų identifikavimo ir registravimo, toliau – Rinderkennzeichnungs-Verordnung 2008) (BGBl II Nr. 201/2008) 6 straipsnio 6 dalis, kurioje numatyta, kad visų šioje nuostatoje minimų terminų, vadinasi, ir pranešimui apie perkėlimą į vasaros ganyklas taikomo termino, laikymuisi reikšminga yra atitinkamo pranešimo gavimo diena?

               2

               Kokį poveikį 2009 m. sausio 19 d. Tarybos reglamento (EB) Nr. 73/2009, nustatančio bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatančio tam tikras paramos schemas ūkininkams, iš dalies keičiančio Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinančio Reglamentą (EB) Nr. 1782/2003 (3), 117 straipsnio antra pastraipa daro priemokų skyrimui už galvijus, apie kurių perkėlimą į vasaros ganyklas pranešta vėliau, nei nustatyta Komisijos sprendimo 2 straipsnio 4 dalyje?

               3.

               Ar tuo atveju, kai pavėluotai pranešus apie perkėlimą į vasaros ganyklas pagal Reglamento Nr. 73/2009 117 straipsnio antrą pastraipą nelaikoma, jog išnyksta galimybė gauti priemoką, turi būti taikomos sankcijos dėl pavėluoto pranešimo?

      (1)  OL L 235, p. 23; 2004 m. specialusis leidimas lietuvių k., 3 sk., 33 t., p. 341.

      (2)  OL L 127, p. 19.

      (3)  OL L 30, p. 16.


title: 2005 m. balandžio 14 d. Teisingumo Teismo sprendimas (trečioji kolegija), Byloje C-519/03 Europos Bendrijų Komisija prieš Liuksemburgo Didžiąją Hercogystę (Bendrasis susitarimas dėl vaiko priežiūros atostogų — Motinystės atostogų pakeitimas vaiko priežiūros atostogomis — Data, nuo kurios suteikiama asmeninė teisė gauti vaiko priežiūros atostogas)

text:
               11.6.2005

               LT

               Europos Sąjungos oficialusis leidinys

               C 143/11

      TEISINGUMO TEISMO SPRENDIMAS

   (trečioji kolegija)
   2005 m. balandžio 14 d.
   Byloje C-519/03 Europos Bendrijų Komisija prieš Liuksemburgo Didžiąją Hercogystę
       (1)

   (Bendrasis susitarimas dėl vaiko priežiūros atostogų - Motinystės atostogų pakeitimas vaiko priežiūros atostogomis - Data, nuo kurios suteikiama asmeninė teisė gauti vaiko priežiūros atostogas)
   (2005/C 143/13)
   Proceso kalba: prancūzų
   Byloje C-519/03 Europos Bendrijų Komisija, atstovaujama D. Martin, prieš Liuksemburgo Didžiąją Hercogystę, atstovaujamą S. Schreiner, dėl 2003 m. gruodžio 12 d. pagal EB sutarties 226 straipsnį pareikšto ieškinio dėl įsipareigojimų neįvykdymo, Teisingumo Teismas (trečioji kolegija), kurį sudaro trečiosios kolegijos pirmininko pareigas einantis A. Borg Barthet (pranešėjas), teisėjai J.-P. Puissochet, S. von Bahr, U. Lõhmus ir A. Ó Caoimh; generalinis advokatas A. Tizzano, sekretorė vyriausioji administratorė M.-F. Contet, 2005 m. balandžio 14 d. priėmė sprendimą, kurio rezoliucinėje dalyje nurodyta:

               1)

               Pripažinti, kad numatydama, jog teisė į motinystės ar įvaikinimo atostogas, kurios prasideda vaiko priežiūros atostogų metu, pakeičia pastarąsias atostogas, kurios turi baigtis, nenumatant tėvams galimybės perkelti nepanaudotų atostogų dalies, ir suteikdama teisę į vaiko priežiūros atostogų suteikimą tik vaikų, gimusių po 1998 d. gruodžio 31 d., arba kurių įvaikinimo procedūra prasidėjo po šios datos, tėvams, Liuksemburgo Didžioji Hercogystė neįvykdė savo įsipareigojimų pagal 1996 m. birželio 3 d. Tarybos direktyvą 96/34/EB dėl Bendrojo susitarimo dėl vaiko priežiūros atostogų, sudaryto tarp UNICE, CEEP ir ETUC.

               2)

               Priteisti iš Liuksemburgo Didžiosios Hercogystės bylinėjimosi išlaidas.

      (1)  OL C 35, 2004 2 7.


title: Byla T-110/12: 2012 m. vasario 27 d. pareikštas ieškinys byloje Iranian Offshore Engineering & Construction prieš Tarybą

text:
               28.4.2012

               LT

               Europos Sąjungos oficialusis leidinys

               C 126/23

         2012 m. vasario 27 d. pareikštas ieškinys byloje Iranian Offshore Engineering & Construction prieš Tarybą

   (Byla T-110/12)
   2012/C 126/45
   Proceso kalba: ispanų

      Šalys

      Ieškovė: Iranian Offshore Engineering & Construction Co. (Teheranas, Iranas), atstovaujama advokatų J. Viñals Camallonga, L. Barriola Urruticoechea ir J. Iriarte Ángel

      Atsakovė: Europos Sąjungos Taryba

      Reikalavimai

   Ieškovė Bendrojo Teismo prašo:

               —

               Panaikinti Tarybos sprendimo 2011/783/BUSP 1 straipsnį tiek, kiek jis su ja susijęs, ir nurodyti išbraukti ją iš jo sąrašo.

               —

               Panaikinti Tarybos įgyvendinimo reglamento (ES) Nr. 1245/2011 1 straipsnį tiek, kiek jis su ja susijęs, ir nurodyti išbraukti ją iš jo sąrašo.

               —

               Priteisti iš Tarybos bylinėjimosi išlaidas.

      Ieškinio pagrindai ir pagrindiniai argumentai

   Šis ieškinys pareikštas dėl 2011 m. gruodžio 1 d. Tarybos sprendimo 2011/783/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui, bei dėl 2011 m. gruodžio 1 d. Tarybos įgyvendinimo reglamento (ES) Nr. 1245/2011, kuriuo įgyvendinamas Reglamentas (ES) Nr. 961/2010 dėl ribojamųjų priemonių Iranui, tiek, kiek jų nuostatomis ieškovė įtraukiama į jais nustatytų priemonių adresatų sąrašą.
   Grįsdama ieškinį ieškovė remiasi penkiais pagrindais.

               1.

               Pirmasis pagrindas grindžiamas pareigos motyvuoti aktus nesilaikymu, nes ginčijamų nuostatų motyvai yra klaidingi ir nepagrįsti ieškovės atžvilgiu.

               2.

               Antrasis pagrindas grindžiamas teisės į veiksmingą teisminę gynybą pažeidimu, kiek tai susiję su aktų motyvais, nes nesilaikyta reikalavimo nurodyti motyvus.

               3.

               Trečiasis pagrindas grindžiamas nuosavybės teisės pažeidimu, nes ši teisė apribota nesant tinkamo pagrindo.

               4.

               Ketvirtas pagrindas grindžiamas vienodo vertinimo principo pažeidimu, nes ieškovė vertinta taip pat kaip įmonės, dalyvaujančios Irano branduolinio ginklo platinimo veikloje, ir dėl to konkurencijos požiūriu ji atsiduria mažiau palankioje padėtyje, palyginti su kitais nacionaliniais ir užsienio subjektais, kurie su ja konkuruoja įvairiose rinkose.

               5.

               Penktasis pagrindas grindžiamas piktnaudžiavimu įgaliojimais, nes egzistuoja objektyvūs, tikslūs ir nuoseklūs įrodymai, leidžiantys teigti, kad priimant lėšų įšaldymo priemonę siekta kitų tikslų nei nurodo Taryba.


title: Byla T-284/07 P 2008 m. lapkričio 26 d. Pirmosios instancijos teismo sprendimas byloje VRDT prieš López Teruel (Apeliacinis skundas — Viešoji tarnyba — Pareigūnai — Priimtinumas — Negaliojimas — Prašymas sudaryti invalidumo komisiją — Paskyrimų tarnybos įgaliojimų ribos)

text:
               24.1.2009

               LT

               Europos Sąjungos oficialusis leidinys

               C 19/28

         2008 m. lapkričio 26 d. Pirmosios instancijos teismo sprendimas byloje VRDT prieš López Teruel

   (Byla T-284/07 P) (1)

   (Apeliacinis skundas - Viešoji tarnyba - Pareigūnai - Priimtinumas - Negaliojimas - Prašymas sudaryti invalidumo komisiją - Paskyrimų tarnybos įgaliojimų ribos)
   (2009/C 19/53)
   Proceso kalba: prancūzų
   Šalys

      Apeliantė: Vidaus rinkos derinimo tarnyba (prekių ženklams ir pramoniniam dizainui) (VRDT), atstovaujama I. de Medrano Caballero ir E. Maurage

      Kita proceso šalis: Adelaida López Teruel (Guadalajara, Ispanija), atstovaujama iš pradžių advokatų L. Levi ir C. Ronzi, vėliau — L. Levi
   Dalykas
   Apeliacinis skundas dėl 2007 m. gegužės 22 d. Europos Sąjungos Tarnautojų teismo (pirmoji kolegija) sprendimo López Teruel prieš VRDT (F-97/06, dar nepaskelbto Rinkinyje) panaikinimo.
   Rezoliucinė dalis

               1.

               Atmesti apeliacinį skundą.

               2.

               Priteisti iš Vidaus rinkos derinimo tarnybos (prekių ženklams ir pramoniniam dizainui) (VRDT) bylinėjimosi išlaidas.

      (1)  OL C 211, 2007 9 8.


title: Byla T-695/15: 2015 m. lapkričio 24 d. pareikštas ieškinys byloje BMB/VRDT – Ferrero (Indas saldainiams, dėžutė)

text:
               1.2.2016

               LT

               Europos Sąjungos oficialusis leidinys

               C 38/70

         2015 m. lapkričio 24 d. pareikštas ieškinys byloje BMB/VRDT – Ferrero (Indas saldainiams, dėžutė)

   (Byla T-695/15)
   (2016/C 038/94)
   Kalba, kuria surašytas ieškinys: lenkų

      Šalys

      Ieškovė: BMB sp. z o.o. (Grujecas, Lenkija), atstovaujama advokato K. Czubkowski

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: Ferrero (Alba, Italija)

      Su procedūra VRDT susijusi informacija

      Dizaino, dėl kurio kilo ginčas, savininkė: ieškovė

      Dizainas, dėl kurio kilo ginčas: Bendrijos dizainas Nr. 826 680-0001

      Ginčijamas sprendimas: 2015 m. rugsėjo 8 d. VRDT trečiosios apeliacinės tarybos sprendimas byloje R 1150/2012-3

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą.

      Pagrindai, kuriais remiamasi

               —

               Reglamento Nr. 6/2002 61 straipsnio 1 ir 2 dalių pažeidimas,

               —

               Reglamento Nr. 6/2002 62 straipsnio ir 63 straipsnio 1 dalies pažeidimas,

               —

               Reglamento Nr. 6/2002 25 straipsnio 1 dalies e punkto pažeidimas,

               —

               Reglamento Nr. 207/2009 8 straipsnio 1 dalies b punkto pažeidimas.


title: Byla C-81/10 P: 2010 m. vasario 12 d. France Télécom SA pateiktas apeliacinis skundas dėl 2009 m. lapkričio 30 d. Pirmosios instancijos teismo (trečioji kolegija) priimto sprendimo sujungtose bylose T-427/04 ir T-17/05 Prancūzijos Respublika ir France Télécom prieš Komisiją

text:
               5.6.2010

               LT

               Europos Sąjungos oficialusis leidinys

               C 148/12

         2010 m. vasario 12 d.France Télécom SA pateiktas apeliacinis skundas dėl 2009 m. lapkričio 30 d. Pirmosios instancijos teismo (trečioji kolegija) priimto sprendimo sujungtose bylose T-427/04 ir T-17/05 Prancūzijos Respublika ir France Télécom prieš Komisiją

   (Byla C-81/10 P)
   2010/C 148/19
   Proceso kalba: prancūzų

      Šalys

      Apeliantė: France Télécom SA, atstovaujama advokatų S. Hautbourg, L. Olza Moreno, L. Godfroid ir M. van der Woude

      Kitos proceso šalys: Europos Komisija, Prancūzijos Respublika

      Apeliantės reikalavimai

               —

               panaikinti skundžiamą sprendimą;

               —

               vadovaujantis Teisingumo Teismo statuto 61 straipsniu priimti sprendimą dėl bylos esmės ir patenkinti France Télécom pirmojoje instancijoje pateiktus reikalavimus;

               —

               tuo atveju, jei nebūtų patenkintas ankstesnis reikalavimas, grąžinti bylą Bendrajam Teismui, ir

               —

               priteisti iš Komisijos bylinėjimosi išlaidas.

      Apeliacinio skundo pagrindai ir pagrindiniai argumentai

   Apeliaciniam skundui pagrįsti apeliantė nurodo penkis apeliacinio skundo pagrindus.
   Pirmuoju apeliacinio skundo pagrindu France Télécom nurodo, kad Bendrasis Teismas pažeidė „valstybės pagalbos“ sąvoką, nes jis pripažino, kad nagrinėjamoje byloje buvo valstybės pagalba, nors pripažįsta, kad galimos lengvatos buvimas (ar nebuvimas) šiuo atveju priklausė ne nuo aptariamos sistemos pobūdžio, o nuo į ją nepatenkančių veiksnių, kurių poveikis galėjo būti konstatuotas tik ex post. Todėl Bendrasis Teismas nepaisė SESV 107 ir 108 straipsniuose numatytos išankstinės valstybės pagalbos kontrolės tvarkos, pagrįstos ex ante objektyvia sistemos, apie kurią nacionalinės valdžios institucijos praneša iš anksto, požymių analize.
   Antruoju apeliacinio skundo pagrindu apeliantė nurodo, kad Bendrasis Teismas nepaisė „lengvatos“ sąvokos, nes jis atsisakė visapusiškai išnagrinėti visas nuostatas, numatančias nuo bendrosios tvarkos nukrypstančią apmokestinimo tvarką. Ši Įstatymu Nr. 90/568 numatyta tvarka iš tikrųjų numatė du specialius apmokestinimo būdus: pirmasis, „sumokant nustatytą mokesčio sumą“ taikytas 1991–1993 metais, dėl kurio ieškovė sumokėjo per daug mokesčių palyginti su bendru įstatymu, pagal kurį 1994–2002 laikotarpiu ji sumokėjo mažiau mokesčių. Kadangi Bendrasis Teismas atsisakė visas nuo bendrosios tvarkos nukrypstančios apmokestinimo tvarkos pasekmes palyginti su bendruoju įstatymu abiejų laikotarpių atžvilgiu, jis padarė teisės klaidų.
   Trečiuoju apeliacinio skundo pagrindu apeliantė nurodo teisėtų lūkesčių principo pažeidimą, nes Bendrasis Teismas nelaikė, kad Komisijos 2005 m. vasario 8 d. sprendime dėl La Poste kritikos dėl nustatytos apmokestinimo tvarkos nebuvimas galėjo apeliantei sukelti lūkesčių, jog aptariamos priemonės atitinka valstybės pagalbos srityje nustatytas taisykles. Be to, Bendrasis Teismas neatsižvelgė į kai kurias išimtines aplinkybes šioje byloje, pateisinančias teisėtų lūkesčių principo taikymą.
   Ketvirtuoju apeliacinio skundo pagrindu France Télécom nurodo sprendimo motyvų trūkumą, nes Bendrasis Teismas kaip savo motyvus nurodė Komisijos motyvus, pateiktus atsakant į apeliantės argumentus, susijusius su valstybės pagalbos sistemos senaties principo pažeidimu. Apeliantės nuomone, Reglamento (EB) Nr. 659/1999 (1) 15 straipsnio 1 dalyje numatytas 10 metų senaties terminas turėjo būti skaičiuojamas nuo 1990 m. liepos 2 d., kai Įstatymu Nr. 90-568 buvo nustatyta aptariama mokesčių sistema, o ne nuo tos dienos, kai pagalba buvo iš tikrųjų suteikta ją gavusiam asmeniui.
   Penktuoju apeliacinio skundo pagrindu apeliantė nurodo, kad Bendrasis Teismas padarė teisės klaidą, nusprendęs, kad Komisija nepažeisdama teisinio saugumo principo galėjo remdamasi nustatytomis „ribomis“ padidinti pagalbos sumą ir nurodyti ją susigrąžinti, nors nebuvo įmanoma nustatyti realaus gautos lengvatos dydžio. Be to, Bendrasis Teismas neatsakė į visus šiuos su teisinio saugumo principo pažeidimu susijusius argumentus.

      (1)  1999 m. kovo 22 d. Tarybos reglamentas (EB) Nr. 659/1999, nustatantis išsamias EB Sutarties 93 straipsnio taikymo taisykles (OL L 83, p. 1; 2004 m. specialusis leidimas lietuvių k., 8 sk., 1 t., p. 339).


title: Byla T-485/09: 2013 m. lapkričio 11 d. Bendrojo Teismo nutartis byloje Prancūzija prieš Komisiją

text:
               18.1.2014

               LT

               Europos Sąjungos oficialusis leidinys

               C 15/20

         2013 m. lapkričio 11 d. Bendrojo Teismo nutartis byloje Prancūzija prieš Komisiją

   (Byla T-485/09) (1)

   2014/C 15/31
   Proceso kalba: prancūzų
   Ketvirtosios kolegijos pirmininkas nutartimi nurodė išbraukti bylą iš registro.

      (1)  OL C 37, 2010 2 13.


title: 2005 m. balandžio 21 d. Teisingumo Teismo sprendimas (antroji kolegija), Sujungtose bylose C-207/03 ir C-252/03 (dėl High Court of Justice (England & Wales), Chancery Division (Patents Court) ir Cour Administrative prašymo priimti prejudicinį sprendimą): Novartis AG ir kt. prieš Comptroller-General of Patents, Designs and Trade Marks for the United Kingdom ir Ministre de l'Economie prieš Millennium Pharmaceuticals („Patentų teisė — Medicinos produktai — Medicinos produktų papildomos apsaugos liudijimas“)

text:
               11.6.2005

               LT

               Europos Sąjungos oficialusis leidinys

               C 143/9

      TEISINGUMO TEISMO SPRENDIMAS

   (antroji kolegija)
   2005 m. balandžio 21 d.
   Sujungtose bylose C-207/03 ir C-252/03 (dėl High Court of Justice (England & Wales), Chancery Division (Patents Court) ir Cour Administrative prašymo priimti prejudicinį sprendimą): Novartis AG ir kt. prieš Comptroller-General of Patents, Designs and Trade Marks for the United Kingdom ir Ministre de l'Economie prieš Millennium Pharmaceuticals
       (1)

   („Patentų teisė - Medicinos produktai - Medicinos produktų papildomos apsaugos liudijimas“)
   (2005/C 143/09)
   Proceso kalba: anglų ir prancūzų
   Sujungtose bylose C-207/03 ir C-252/03 dėl High Court of Justice (England & Wales), Chancery Division, (Patents Court) (Jungtinė Karalystė, C-207/03) ir Cour administrative (Liuksemburgas, C-252/03) 2003 m. gegužės 6 d. ir birželio 3 d. sprendimais, kuriuos Teisingumo Teismas gavo 2003 m. gegužės 14 d. ir birželio 13 d., pagal EB sutarties 234 straipsnį pateiktų prašymų priimti prejudicinį sprendimą bylose Novartis AG (C-207/03), University College London, Institute of Microbiology and Epidemiology prieš Comptroller-General of Patents, Designs and Trade Marks for the United Kingdom ir Ministère de l'Économie (C-252/03) prieš Millennium Pharmaceuticals Inc, buvusią Cor Therapeutics Inc., Teisingumo Teismas (antroji kolegija), kurį sudaro kolegijos pirmininkas C. W. A. Timmermans, teisėjai C. Gulmann (pranešėjas), J.-P. Puissochet, R. Schintgen ir J. N. Cunha Rodrigues, generalinis advokatas D. Ruiz-Jarabo Colomer, sekretorė vyriausioji administratorė M. Múgica Arzamendi, 2005 m. balandžio 21 d. priėmė sprendimą, kurio rezoliucinėje dalyje nurodyta:
   Jei Šveicarijos valdžios institucijų išduotas ir pagal Lichtenšteino Kunigaikštystės teisės aktus savaime šios valstybės pripažintas leidimas pateikti medicinos produktą į rinką yra pirmas leidimas pateikti šį medicinos produktą į vienos iš Europos ekonominės erdvės valstybių rinką, jis yra pirmas leidimas pateikti į rinką 1992 m. birželio 18 d. Tarybos reglamento (EEE) Nr. 1768/92 dėl medicinos produktų papildomos apsaugos liudijimo sukūrimo13 straipsnio, aiškinamo Europos ekonominės erdvės susitarimo taikymo tikslais, prasme.

      (1)  OL C 158, 2003 7 5. OL C 200, 2003 8 23.